Eguraldia | Casa Rural Angoiko Etxea\nkanposantua\tSe acabó lo bueno\n1 noviembre, 2011 By casa_rural_angoikoetxea No hay comentarios todavía\nAzken egun hauetako eguraldi gozoak asteburuan zehar basora eta inguruetara pasiera ateratzeko aukera zoragarria eskaini digu. Gu gaztainak biltzera joan ginen igandean, atzo haurrekin parkean egon ginen arratsalde osoa ilundu arte, beste batzuk onttoak bildu zituztela jakin izan dut.\nGaur ordea ilun eta euritsu esnatu da eguna eta biharko hegoaize zakarra ibiliko dala esaten du irratiak. Datorren astebururako ere tenperaturak jeitsiko dira eta euritsu antza joango dala dirudi. Urte sasoi honi dagokiona da, bere alde hona bilatu beharko diogu, etxean sutondoan goxo goxo egoteko aukera izango dugu.


Argixao industrialdeko esperientzia aitzindaria - Zumarraga\nArgixao industrialdeko esperientzia aitzindaria/\nZumarragako industrialdeak, Argixaok, gutxi gorabehera 4 urte daramatza ingurumena hobetzearen eta ekoizpen garbiaren alde lanean. 2002ko uztailean lankidetza-hitzarmena sinatu zuten Ihobek, Uggasak (Urola Garaiko Garapen Agentzia), Ugisak (Industrialdea) eta Zumarragako Udalak, ingurumenaren hobekuntza eta ekoizpen garbia sustatzeko akzio plana garatzeko helburuarekin. Ekintza hori guztiz aitzindaria da Euskadi mailan.\nIngurumenari buruzko ekintzak Argixaon\nIndustrialdeko enpresa guztiei ingurumenaren gaineko kontuetan laguntza eskaintzea jasotzen da 2002-2005eko ekintza planean. Horretarako Ihobek ingurumenaren gaineko prestakuntza eman zuen, eskualdeko lantegien bitartez ingurumen legedia landuz, hondakinei buruzko gida eta posterrak banatuz, eta, Ekoscanen eta Legescanen eskaintzen bitartez (% 100 finantzatuta). Era berean, zenbait ekintza ere gauzatu ziren hondakin arriskutsuekin zein ez arriskutsuekin.\n2006ko ekintza planean ere badaude prestakuntza ekintzak eta hondakinekin zerikusia duten ekintzak. Bestalde, ingurumenaren arloko enpresa ekimenik onenaren saria sortuko da.\n2002tik hona 30 enpresak parte hartu dute proiektuan, eta denek jaso dute ingurumenari buruzko oinarri bat. Horien artetik 18 enpresa legedi lantegietan egon dira, batek ISO 14001 jarri du martxan, beste 3 ingurumen kudeaketa sistemaren bat ezartzeko fasean daude, 5 enpresak Ekoscana gauzatu dute agiria lortzeko helburuarekin eta 10 enpresa Legescana egiten ari dira edo egitekotan dira.\nEkintza horietan parte-hartzea borondatezkoa da, hau da, enpresak ez daude parte hartzera behartuta, eta lortutako emaitzak ikusita, esan dezakegu Argixaoko industrialdean dauden enpresak ingurumen arloan ezagutza maila kaskarra izatetik maila polita izatera pasatu direla.


Asteburu magikoa izan da oraingoa Elgetan, laugarrengoz - Elgeta - Goiena.eus\nAsteburu magikoa izan da oraingoa Elgetan, laugarrengoz\nMiren Arregi 2008-05-18 21:32\nAsteburuan izan dira munduko magorik onenak IV. Magia Mostran, Elgetan. Zazpi magoek, aho bete hortz utzi dituzte ikuskizunaz gozatu gura izan duten ikusleak.\nArgiak itzali eta pianoa musika liluragarri bat igortzen hasi zenean ohartu zen Elgetako Espaloia bete zuen ikuslegoa, magiaz beteriko ordu eta erdi baten atarian zegoela. Elgetako IV.Magia Mostrak, munduko magorik onenetarikoak ekarri ditu gurera aste bukaeran; zapatuan Granadatik etorritako Migue Magoak ikuskizun aparta eskaini zuen, magia musikatua eskainiz, edo beste modu batera esanda, magia, musikaren barrunbehetatik helaraziz. Migue magoak eskaini zuen ikuskizunaren izena, "karta-sorta eta pianorako kontzertua", eta ez zuen ez, inor axolagabe utzi. "Ikuskizun desberdina da, eta uste dut magia genero berri baten erreferente izango dela; arte dramagiko deitu diogu genero berri horri" adierazi zuen Migue magoak.\nEsan bezala, magia eta musika uztartu zituzten ikuskizunean, baina ez zuen batak bestea baino garrantzia handiagoa, izan ere, bien arteko fusioaren ondorio zen emanaldia. Pianoaren garrantzia zentzu honetan, izugarria zen; guztia ere, musika kontzertu bat bailitzan aurkeztu zuten.\nMigue magoa, mago saritua\nKatomagian izen handiko magoa da Migue magoa. Iazko III. Magia Mostran ikuslearen saria eskuratzeaz gain, 2003an, munduko kartomagia txapelketa irabazi zuen Holandan.\nMirariak, ikuslearen eskura\nKarta bat zegoen tokian publikoko batek zoriz esandako karta atera, karta bat publikoaren begien aurrean apurtu eta ikuslegotik ateratako mutiko bolondresaren eskuan zegoela uste genuenean, hautsitako karta piano jotzailearen ahoan agertu arazi, edota soka batekin, batean bi zatitan, gero hirutan, ondoren soka bat bailitzan jokatu, besteak beste. Hainbat izan ziren Migue magoak ikuslea liluratzeko erabili zituen amarruak.\nEzin ukatu, Elgetako Espaloian magiarik izan ez zenik. Ikusleek euren begiekin ikusi zituzten hark egiten zituenak-eta. Baina, erromantikoak arrazoiaren lurraldera bueltatu araziz, magia ez dela existitzen, magia sortu behar dela gogoraraziko dugu. Nahiz eta, halako ikuskizunekin, jendeak bizi-poza, harridura eta ilusioa bezalako emozioak berreskuratzen dituen.


86.000 euro pasatxo banatuko ditu udalak herriko ikastetxe eta guraso elkarteen artean — Berbia\n86.000 euro pasatxo banatuko ditu udalak herriko ikastetxe eta guraso elkarteen artean\nIkastetxeetako sarrera-irteera seguruak bermatzeko elementu berriak jarri dira\nIkasleko dirulaguntza kopurua jaso da, pandemiaren ondorioz ekintzak murriztu baina gastu osagarri berriak sortu direlako\nEta egoera berezi hori kontuan hartu du udalak 2020-2021 ikasturterako dirulaguntzak banatzerakoan. Covidak guztiz baldintzatutako ikasturtea da eta ikastetxe eta guraso elkarteei udalak ematen dizkien dirulaguntzetan guztiz islatu da. Bi guraso elkartek ez dute dirulaguntzarik eskatu, lehen aldiz, pandemia egoerak beraien jarduna eten duelako, eta era berean, ikastetxeei gastu berriak sortu zaizkie, hain zuzen ere, pandemiari aurre egiteko neurri bereziak hartu behar izan dituztelako.\nDirulaguntza hauek banatzeko orduan urtero kontutan hartzen diren ikasle kopurua, ekintza programa eta hizkuntza normalizazioari dagokion atalaz gain, ikastetxeetako sarrera-irteera seguruak bermatzeko ikastetxe batek kontratatu duen aseguru poliza %100ean diruz lagunduko da, eta bizikidetza proiektuak eta mugikortasun jasangarriko proiektuak iazko igoera mantenduz % 50ean diruz babestuko dira. Heziketa afektibo-sexualaren kasuan aldiz, aurten ez da diruz lagunduko, udaleko Berdintasun departamentuak osoki finantzatzen baitu ikastetxeekin elkarlanean bideratzen den izaera bereko beste egitasmo da.\n0 eta 18 urte bitarteko hezkuntza mailan diharduten herriko ikastetxeak dira udalaren dirulaguntza jasotzen dutenak. Eskaera bostek egin dute aurten: Txiki txoko haurreskolak, Oñati BH institutuak, Urgain-Errekalde herri eskolak, Elkar Hezik eta Txantxiku ikastolak. Guztien artean, 2020-2021 ikasturtean, 85.782 euro banatzea onartu berri du gobernu taldeak. Ikastetxeek aurkeztu eta onartu diren dirulaguntzen % 60a ordainduko da orain. Guraso elkarteei dagokienean Urgain-Errekalde eta Elkar Heziko guraso elkarteek bakarrik egin dute eskaera eta guztira 475 euro banatzea onartu da. Ikasleko dirulaguntza kopurua jaso da eta 14,50 euro izango da aurten, iaz baino 4,50 euro gehiago.\nOrain, onartu den diru-laguntzaren % 60a emango zaie ikastetxe eta guraso elkarteei, esan bezala, eta gainontzekoa, fakturen bidez egiaztatuko den likidazioa egiterakoan. 2020-2021 ikasturteari dagokion kontu kitatzea, irailaren 30a baino lehen egin beharko dute.


Baga Biga: BTEK, 2009ko kultura-eraikinik onena ArchDaily-ren arabera\nBTEK, 2009ko kultura-eraikinik onena ArchDaily-ren arabera\nBTEK, Teknologiaren Interpretazio Zentroa, 2009ko Kultura Eraikinik Onena aukeratu dute ArchDaily-n, munduan bisita gehien jasotzen dituen arkitekturari buruzko webgunean. Duela bi urte arkitekturari buruzko informazioa eskaintzeko sortutako webgune honek urte hasieran jarri zuen martxan 2009ko munduko eraikinik onenak aukeratzeko lehiaketa, zenbait kategoriatan: kultura, erlijioa, hezkuntza eta kirola, besteak beste. Bozketa Facebook eta Twitter sare sozialen bidez egin da soilik, eta Kultura Eraikinen kategorian BTEKek jaso du botorik gehien (irabazleen zerrenda).\nBizkaiko Parke Teknologikoan izango du egoitzaBTEKek, Teknologiaren Interpretazio Zentroak, eta hilabete gutxi barru da inauguratzekoa. Inauguratu aurretik, dagoeneko hiru aintzatespen jaso ditu: ArchDailyk antolatutakoa, lehena; bigarrena, Sao Pauloko Nazioarteko Arkitektura bienalean, eta, hirugarrena, jakin berri dugunez, Ohorezko Aipamena AR Awards 2009, Britania Handiko The Architectural Review aldizkari ospetsuak antolatutako lehiaketan.\nBTEK eraikina Gonzalo Carro arkitektuak (ACXT) ari da eraikitzen, paisaian txertatutako erreferentziazko bi piramide-bolumen gisara. Itxuraz, ez dute elkarrekin loturarik eraikin biek, baina, sestrapetik, uztartuta daude. Lehenbiziko eraikina beltza da, lurretik sortua, bestea baino egitura astun eta itxiagokoa hiru fatxada metalikoak direla eta. Estalkia, berriz, eguzki-panelez egina du erabat. Energia garbi eta berriztagarrien aldeko irizpide hori eraikineko gainerako bazterretan ere ikusten da: instalazio geotermikoa, materialak, erakusketen edukia...\nBigarren eraikinak, lehenbizikoak ez bezala, bi errezel-horma eta soropil artifizialeko estalkia ditu; lurraren luzapen gisara ageri da, eta lursail osoa hartzen du haren zabalerak, eraikititako eremuaren mugaraino.\nZientzia eta Teknologia gizarteratzea du helburu nagusi BTEK Teknologiaren Interpretazio Zentroak. Haren lehen urratsak 2005ean eman zituen Bizkaiko Teknologia Parkeak, proiektuaren oinarriak finkatu eta aurreproiektua egin zuenean. 2009an amaitu zen eraikuntza-lana eta, gaur egun, arlo museografikoa ari dira amaitzen (moduluak eraikitzen, alegia), Elhuyar Fundazioaren gidaritzapean.\nPublicado por Iker Barrena en 22:36


UDAL ORDENANTZA, TXARTELA ETA DESGAITASUNA DUTEN PERTSONENTZAKO APARKALEKU ERRESERBA BEREZIAK ARAUTZEN DUENA - Irungo Udala\nUDAL ORDENANTZA, TXARTELA ETA DESGAITASUNA DUTEN PERTSONENTZAKO APARKALEKU ERRESERBA BEREZIAK ARAUTZEN DUENA\n2009/06/04ko 102. zenbaiko GAO\nAzken aldaketaren onarpen data\nAzken aldaketaren indarrean sartze data\nAzken aldaketaren argitalpena\n2021/10/25eko 204. zenbakiko GAO\n- Euskadin Irisgarritasuna Bultzatzeari buruzko 20/1997 Legea, abenduaren 4koa.\n- 50/2016 Dekretua, martxoaren 22koa, desgaitasuna duten pertsonentzako aparkatzeko txartela arautzen duena.\nOrdenantza honen helburua da legezko eskakizunak betetzea. Adierazita eta indarrean dagoen legediak Udal Administrazioari ematen dizkion eskuduntzak erabiliz, txartelen erabilerarako eta desgaitasuna eta mugikortasun murriztua duten pertsonentzako aparkaleku erreserbak egiteko emakidari buruz.\n2021eko uztailaren 30eko Osoko Bilkuran Ordenantzaren edukia martxoaren 22ko 50/2016 Dekretura egokitzek oaldaketa onartu zen. Horretarako, txartela izateko eskubidearen titularren kasu berriak sartu dira, aparkatzeko aukera ezarri da debekatutako edo araututako aparkalekuetan, eta behin-behineko aparkatze-txartela emateko aukera arautu da. Gainera, aldaketak egin dira erabilera optimizatzeko eta erreserba nominalen zein generikoen erabileraren kontrola hobetzeko.\n- Hasierako onespena: 2009ko otsailaren 25eko Udalbatzaren akordioa (2009/03/23ko 54. zenbakiko GAO)\n- Amaierako onespena: 04/06/2009ko 102. zenbakiko GAO\n- Udal Ordenantzaren edukia martxoaren 22ko 50/2016 Dekretura egokitzeko aldaketa, erreserba nominalen zein generikoen erabilera optimizatzeko eta erabileraren kontrola hobetzeko aldaketak sartzeaz gain.\nHasierako onespena: 2021eko uztailaren 30eko Udalbatzaraen akordioa (2021/08/25eko 162. zenbakiko GAO)\nBehin-betiko onespena: 2021/10/25eko 204. zenbakiko GAO\nUdal Ordenantzaren testu bateginaren onestea: 2022/01/04ko Alkatetzaren Ebazpena 24 zbk.


Batzuek klima aldaketa errealitatea den ala eztabaidatzen dute. Jarduera honek horretaz dihardu. Ikasleak oinarrizko oinarrizko n'amategeko n'umuntu y Prozesu hori amaitu ondoren, ikasleek eztabaida batean sehemu ya hartuko dute eta euren iritzia argudio zehatzekin defendatuko dute.\nJarduera hau proiektu bakar gisa erabil daiteke. Baina irakasle batek ikasleentzako jarduera holistiera ikargarri bat diseinatu nahi badu, "klima aldaketaren " adibidez, (Lehen eta Bigarren Hezkuntzako ikastetetarako), hiru\nHasteko, ikasleek klima aldaketaren garrantzia ulertuko dute, benetan gertatzen ari dena (Zientzia eztabaidaren atzean). Jarraian, jarduera kisanii popo egin dezakete klima aldaketak beraientzat zer esan nahi duen azaltzeko (Ikuspegi artistikoa). Azkenik, jarduera ireki batean parte har dezakete, beren komunitatea klima aldaketari buruz kontzientziatzeko (Hitza zabaldu zure komunitatean).


Facuak salatu du Danonek Font Vella iturriaren izena aldatu nahi duela, marka hori taldeko ur guztietan erabili ahal izateko. | Consumer\nFacuak salatu du Danonek Font Vella iturriaren izena aldatu nahi duela, marka hori taldeko ur guztietan erabili ahal izateko.\nKontsumitzaileen salaketak ez du zalantzan jartzen uraren kalitatea, izen zehatz baten erabilera desegokia baizik.\narabera: Asteartea, 2005eko uztailaren 05a\nEkintzan dauden Kontsumitzaileen Federazioak (FACUA) salatu duenez, Danone taldeak Font Vella iturriaren izena Font Sacalmena jarri nahi du, marka hori taldeko ur guztietan erabili ahal izateko eta horrela ontziratutako edari-uren salerosketari buruzko lege-araudia saihesteko.\nFACUAk detektatu du Osasun eta Kontsumo Ministerioko Elikagaien Segurtasunerako Espainiako Agentziaren (AESA) testuari egokitu beharrean, “Manantial Font Vella” legendaren ordez “Manantial Font Sacalm” jarri dela Sant Hilari Sacalmen (Girona) dagoen iturritik datorren ur mineralaren etiketan.\nAESAren ebazpen baten arabera, uztailaren 1etik aurrera, ontziratutako ur-markek ezin dute iturburu edo toki bat izen gisa erabili ura handik ez badator. 2004an, publizitate engainagarriagatik salaketa bat aurkeztu zen, merkatuan bi ur zeudelako: Font Vella, bata Sant Hilari Sacalm iturburutik eta bestea Sigüenza iturburutik (Guadalajara).\nSalaketa horren eta sektorearekin zerikusia duten beste batzuen ondorioz, AESAk interpretazio-ohar bat eman zuen 2004ko ekainean, urriaren 18ko 1.074/2002 Errege Dekretua, edateko ur ontziratuak prestatu, zirkulatu eta salerosteko prozesua arautzen duena.\nTestu horren arabera, Font Vella marka izen bereko iturburuko ur minerala baino ezin da erabili; beraz, enpresak Sigüenza iturburuko ur minerala saltzen jarrai dezake, baina Font Vella izen komertzialik gabe.\nFACUAren salaketak ez du zalantzan jartzen Sigüenzako Font Vella uraren kalitatea. Sant Hilari Sacalm-eko iturburutik datorren ezaugarriak ez dituela besterik ez du esaten. Hala, %133 bikarbonato gehiago ditu, %116 sulfato gehiago, %45 kloruro gehiago, %148 kaltzio gehiago, %264 magnesio gehiago eta %61 sodio gutxiago.\nfont vella-eu nombre-eu ura


Zazpiko errugbiko mutilek Hong Kongerako sailkapen txapelketa jokatuko dute - basqueteam\nZazpiko errugbiko gizonezkoen selekzioak bosgarren lekuan amaitu du Europako Sari Nagusien Seriea, Alemania eta Georgiaren aurretik; horrela zirkuito honetarako zuen helburua lortu du: 2017ko Hong Kongeko Munduko Serieetarako sailkapen txapelketan sartzea. Moskun zazpigarren bukatu zuten, Exeterren hirugarren eta Gdynian, azken txapelketan, laugarren izan dira. Emaitza hauei esker bosgarren izan dira Europan Britaninia Handiko, Errusiako eta Frantziako taldeen atzetik.\nFundazioak genero-berdintasunaren arloan duela urte batzuetatik duen konpromisoa indartu egiten da aintzatespen honekin Emakundek balioetsi egin ditu Basque Teamek emakumeen eta gizonen berdintasunerako politika bat garatzeko azken urteotan hartu dituen ekintzak eta konpromisoak, eta Emakumeen eta Gizonen Berdintasunerako Erakunde Laguntzailearen aintzatespenaren diploma eman dio Fundazioari gaur Bilboko Azkuna Zentroan egindako ekitaldian. “Basque Teamentzat errekonozimendu hau […]


«Nire tokia taula gainean dagoela sentitzen dut» | El Correo\nZurekin«Nire tokia taula gainean dagoela sentitzen dut»\nIratxe Mugire barakaldarrak hiru urte behar izan ditu bere azken diskoari forma emateko. / FERNANDO GÓMEZ\nIratxe Mugire abeslariak ‘La piel transparente’ diskoa kaleratu du, gitarraren soinuaz lagundutako hamaika abestik osatua\nIRAITZ URKULO Sábado, 5 agosto 2017, 02:22\n-Zergatik erabaki duzu orain, lehen lana kaleratu zenuenetik hainbeste denbora pasatu eta gero, disko berri bat ateratzea?\n-Disko honen atzetik ibili naiz urte hauetan guztietan, eta momentu egokia eta baldintza egokiak batu direnean jaio da. Nigatik izan balitz, lehenago jaioko zen, baina urte hauetako esperientziek eta ikasitako guztiak heldutasuna eman diote lanari, eta eskertzen dut.\n-Autoedizioaren bidetik jo duzu. Horrek askatasun osoa emango zizun, baina baita lan handia ere.\n-Hori da ordaindu beharreko prezioa. Saria, momentu oro nork bere obraren eta bere erabakien kontrola izatea da. Merezi du. Baina oso erabaki kontzientea izan behar du, askotan latza delako; egunak hogeita lau ordu ditu, eta disko bat ekoizteko garaian denbora bi zatitan banatzen da: soldata bat bermatzen dizun lanbideari eskainitakoa eta inbertsio bat behar duen proiektu batean lan egitekoa. Horregatik luzatzen dira hainbeste honelako ekoizpenak.\n-Diskoa presarik gabe eta mimoz egindako lanaren emaitza da, ezta?\n-Hiru urteko proiektua izan da, nahiz eta abestiak aldez aurretik idatzitakoak ziren, bakoitza garai batean. Horietatik batzuk aukeratu nituen diskoa osatzeko. Astiro egin dugu aurrera, baina tinko, lanari eutsiz eta gelditu gabe.\n-Zergatik abesten duzu? Zertarako? Norentzat?\n-Arimatik irteten zaidalako abesten eta idazten dut, neure buruari esan behar diodalako abestietan esaten dudana, neure buruaren kontzientzia hartzeko, mundua metabolizatzeko. Naizenarekin kontaktatzeko. Baina gutako bakoitzak bihotza zabaldu eta kon-tzientzia agerian uzten dituenean, horrek eragina du besteengan. Norbaiti lagun-tzen diola pentsatu nahi dut. Inor nire musikarekin hunki-tzen denean ohartzen naiz badudala funtzio bat, eta hori oso handia da.\n«Abesti guztiak ez ditut argitaratzen, abesti gehiago dago etxean kalean baino»\n-Nola definituko zenuke zure musika-estiloa?\n-Ez daukat definiziorik eta ez dut bilatzen, estilo bat bila-tzen ez dudan bezala. Disko honetan kutsu ezberdin asko daude: country, rumba, folk, tex-mex… Baina, ‘Hemeretzi primadera rock’ abestia izan ezik, rock estilokoa dena argi eta garbi, abestiak ez dira ez bata ez bestea, euren esentzia mantentzen dute estilo bat baino gehiago nahastu arren.\n-Soiltasunaren eta doinu goxoen alde egiten duzu.\n-Gauzak kontatzeko modu bat da, eta oraingoan horrela egin dugu, instrumentu gutxirekin baina ekoizpen oso zainduarekin, soinu garbia eta hurbiltasuna bilatuz. Doinu goxoz jantzirik, sakontasun handiko letrak daude, eta horiek ez dira beti hain goxoak…\n-Zeri buruz dihardute zure letrek?\n-Bizitzaz, zertaz bestela; neure buruaz, neure esperientziaz eta eboluzioaz, neure ikasketez, munduarekin dudan harremanaz. Eta, aldi berean, hori guztia unibertsala da, beraz, nitaz dihardute, baina baita ni ez naizen horiez ere.\n-Euskaraz, gaztelaniaz eta galegoz abesten duzu. Transmititzeko gaitasun berbera duzu hizkuntza guztietan?\n-Euskara eta gaztelania nire eguneroko hizkuntzak dira, eta galegoa ere hainbat urtez nire eguneroko bizitzaren parte izan zen. Abesti hauen hi-tzak nire bihotzetik irten dira, eta hizkuntza momentu haietako bakoitza ekartzeko bidea, garraiobidea izan da. Ni hunkitzen nauena eta kontatzen dudana autentikoa da, horregatik lortzen dut entzuleengana iristea, ez letren hizkuntzagatik.\n-Abestiak inspirazioaren emaitza dira? Ala konposa-tzeko metodo edo ohitura zehatzak dituzu?\n-Biak beharrezkoak dira, inspirazioa eta lana. Arimak hitz egiten du, zerbait kontatzeko gogoa du eta indar handiz bultzaka hasten da; abestia jaiotzen denean, nolabait, indar horri konektatuta nago. Baina horren atzetik lan handia dago, momentu horren aurretik eta geroago. Abesti guztiak ez ditut argitaratzen, abesti gehiago dago etxean kalean baino. Eta abesti bat grabatuko dudala erabakitzen dudanean, asko zaintzen ditut konponketak, prozesua, grabaketa…\n-Zein egoeratan eta zer aldarterekin entzuteko disko aproposa dela esango zenuke?\n-Auskalo! Bitxia eta ederra da jendeak kontatzen dizunean non, noiz eta nola entzuten duen. Nik esango nuke abestien istorioak liburu bat irakurtzen den bezala entzun behar direla, horiek ere istorioak direlako, eta disko hau soinu-kalitate onarekin en-tzun behar dela, detaile guztiez jabetzeko. Ekipo edo kasko on batzuekin entzunez gero, bestela hauteman ezin diren sakontasuna eta soinuak ager-tzen dira.\n-Zer sentitzen duzu taula gainean? Zein da unerik bereziena?\n-Taula gainean sentitzen dut hori dela nire tokia, nire bizi-tzako tokietako bat, behin-tzat. Jendearekiko magia hori, konexio hori sentitzen dudanean, neure bihotza ireki-tzeak besteengan eragina baduela ohartzen naiz, jendea hunkituta eta eskertuta ateratzen delako kontzertutik. Hori da oparirik handiena. Oso berezia da taldekideekin ezartzen den konexioa ere, askotan sinkronizatuta gaudela baitirudi, batak bestearen hurrengo mugimendua asmatzen duelako.\n-Hurrengo pausoa zure musika Euskal Herritik kanpo ezagutaraztea izango da?\n-Bai, badut horretarako gogoa, baina ideia ona iruditzen zait etxetik hastea.\n-Zein da disko honekin lortu nahiko zenukeen helburua? Baduzu amets jakinik?\n-Disko honekin tokia egin diot neure buruari musikan, eta musikari neure lehentasunetan. Neure buruari esaten diot baietz, hau dela nire bidea. Nire ametsa bide honetan aurrera jarraitzea da, lanean, diskoak argitaratzen, kalitatea mantentzen eta jendea hunkitzen.\n«Balantze positiboa» Mercabilbaon, lehen seihilekoan 131.238 tona merkaturatu ostean Artestura feministen lehiaketa abian da


Bidaia-aseguruak, gehiago eta hobeak | Consumer\nBidaia-aseguruak, gehiago eta hobeak\nIstripu-polizen eskaera gorantz doa abuztuan Barajasen gertatutako ezbeharretik.\nEgilea: Egilea ZAFFORA CAMILOA\nIrudia: Jesse Yardley\nSpanair hegazkinak abuztuan su hartu zuen, eta turismoarekin eta garraioarekin lotutako negozio guztiei eragin zien. Aseguruen arloan, tragediaren ondorioz, kontsumitzaileak jabetu ziren babes bat behar zutela. Aseguru espezifikoen kontratazioan, hala nola istripuetan, goranzko joerari eutsi zaio ordutik hona.\nSeguruagoak eta osoagoak\nHaien eragin handia dela eta, hondamendiek beti ezartzen dituzte aldaketak jendearen bizimoduan: haien eraginak ekonomian eta negozioetan islatzen diren ohitura-aldaketetan hautematen dira. Soberako adibideak: duela urte batzuk, behi eroen gaitzaren agerraldiak izugarri aldatu zituen jendearen elikadura-ohiturak, eta Europa osoan behi-haragiaren kontsumoa nabarmen murriztu zen. Garraioetan ere gertatzen da. Nahikoa da 1937ko Hindemburgeko hondamendia gogoratzea, gizateriaren historiako hondamendirik gogoratuenetako bat. Alemaniar buruzagi ezagunaren sutea garai hartako zinemako albistegi guztietan filmatu eta erreproduzitu zen, eta hura izan zen zepelinaren amaiera garraiobide gisa.\nJoan den abuztuan Spanair-en hegaldiaren tragediak eragina izan zuen hegaldi komertzialen industrian, turismoan eta, jakina, aseguru-etxeetan. Sektore horretako iturriak eta operadore turistikoak bat datoz esatean istripu-aseguruen eskaera handitu egin dela. Egoera mota horrek areagotu egiten du pertsonen kontzientziazioa aseguruen kontratazioari dagokionez eta estaldura espezifiko batzuen garrantzia, Intermundial Seguroseko Carlos Perellók dioenez. Zure enpresarentzat gertaera ez zen inflexio-puntu bat izan, baina Perellók onartzen du aurreko urteetan “oso kapital handiekin, milioi bat eurotik gora” botatako istripu-estaldurak (BodyGuard asegurua) handitu egin direla. Europako Aseguru Etxeak edo Mapfre Taldeak ere fenomeno horren berri eman dute.\nBidaiari asko ez dira konformatzen kreditu-txartelarekin txartela erosteko aseguruarekin, baizik eta osagarri bat kontratatzen dute.\nTurismo-agentzien sektoreak ere kontsumitzaileen kezkak jaso dituela adierazten du. Konpainiek estaldurak funtsean aldatu ez dituzten arren, istripu-aseguruen erabilera gorantz doa, eta, Ramón Bravok dioenez, Viajes Ateneakoa, joera hori nabaritzen zen arren, “abuztutik aurrera askoz gehiago”. Gertaeraren ondorengo bi edo hiru hilabeteetan, hedabideetan agertzen ziren albisteak zirela eta, jendeak ez zuen Spanairrekin hegan egiten, eta beste aukera batzuk hautatzen zituen, Atlántida Viatges-eko Frances Escánezek dioenez. Jakina da Espainiako bigarren airelineak, Iberiaren atzetik, bidaiarien kopurua %25 jaitsi zuela istripuaren ondorengo 30 egunetan. Aseguruei dagokienez —halaxe gertatu zen 11S-N ere—, adituak dio mundu guztia saiatzen dela “ahalik eta gehien aseguratzen, ez bakarrik kreditu-txartelarekin txartela erosteak ematen dion aseguruarekin, baizik eta beste aseguru osagarri bat kontratatzen duela estaldura zabaltzeko”.\nEscánez-en arabera, aseguru-konpainiek positiboki erreakzionatu dute agertoki berrira, produktu berriak merkaturatuz -kapitalak gehituz eta berme espezifikoagoekin -, polizetan sartutako estaldurak zabalduz eta bezeroek zehazki nola jokatu eta gertaera bakoitzean nora jo behar duten ziurtatuz. Baina, krisiaren ondorioz, bidaietan adituak adierazi du bezeroek kontu handia izan behar dutela, izan ere, bankuak, gastuak murrizteko, txartel bat edo txartelarekin bidaia bat ordaintzen denean eskaintzen dituzten estaldurak eta bermeak murrizten ari dira. Horregatik, asegurua erabili behar badute ezustekorik ez izateko, bezeroei hori egiaztatzeko gomendatzen zaie.\nEra guztietako aldaerak daude bidaia-aseguruetan, eta egoera ugari estaltzen dituzte:\nGutxieneko asegurua, bidaiaren prezioan sartua, hegaldia atzeratu edo bertan behera uztearekin, overbooking-arekin edo bidaiako osasun estaldurarekin zerikusia duten gertakizunak saihesteko.\nEzeztapen-aseguruak: bidaiariari txartelaren zenbateko osoa berreskuratzeko aukera ematen diote, ezustekoengatik bertan behera utzi behar badu. 4 eurotik 12 eurora bitarte balio dute.\nEzeztapen-polizek, bestalde, bidaia batean inbertitutakoaren itzulketa gehitzen dute (estadioak, hotelak, etab.). ezeztapena ezinbesteko arrazoiengatik denean.\nAparteko aseguruak edo gehigarriak, bidaia-motaren araberako estaldura-aukera zabala eskaintzen dutenak: ekipajea galtzea, helmugako herrialdeko osasun-laguntza, ezustekoak eta txangoak, safariak, gurutzaldiak, kirol-jarduerak, etab. Haren kostua egonaldiaren araberakoa da.\nAbuztuaren 20an, 14:20an, Spanair enpresaren JK 5022 hegaldia Barajasko aireportutik aireratuko zen Kanaria Handirako. Ordubeteko atzerapena zuen. Hegazkinaren ezkerreko motorra hondatu egin zen, eta, ondorioz, pistatik atera, su hartu eta atera egin zen. Ondorioz, ontzian zihoazen 172 pertsonetatik 154 hil ziren tripulatzaileen eta bidaiarien artean. Berehala, abiazio komertzialaren bidez garraiatutako bidaiarien kopurua txikituta geratu zen: irailean %15,9ko jaitsiera izan zen Espainia barruko hegaldietan, 90eko hamarkadatik harrigarriena. Nazioarteko hegaldiei dagokienez,% 8,8ko beherakada izan zen. Spanairrentzat, eskaeraren jaitsierak 50 milioi euro inguruko galerak ekarri zituen, baina, azkenean, jarduera berreskuratu eta egonkortu egin da ordutik.\nIstripua, gainera, oso albiste txarra izan zen SAS Eskandinaviako konpainiarentzat, kontuan hartuta duela urte batzuetatik bizi duen krisia, 350 milioi dolarreko zor metatua, 1.000 langile baino gehiago kaleratzea eta bost ibilbide bertan behera uztea. Egoera horri enpresak aurre egin behar dien biktimen familientzako kalte-ordainak gehitu behar zaizkio: legearen arabera, 130.000 euro inguru erantzukizun objektiboagatik -saihestezina, istripua langilearen axolagabekeriaren ondorio izan ala ez–. Biktimen legezko onuradunek jasoko duten azken zenbatekoa ere pertsona bakoitzak kontratatua zuen aseguru motaren araberakoa izanen da.


Duzunaritze - Wikipedia, entziklopedia askea.\nDuzunaritze-Sarasketa, Euskal Herria\n43° 09′ 56″ N, 1° 10′ 19″ W / 43.16555556°N,1.17194444°W / 43.16555556; -1.17194444Koordenatuak: 43° 09′ 56″ N, 1° 10′ 19″ W / 43.16555556°N,1.17194444°W / 43.16555556; -1.17194444\nDuzunaritze Duzunaritze-Sarasketa udalerriko herriburua da, Nafarroa Behereko Garazi eskualdeko Hergaraikoa. Herri honek, Sarasketa gabe, 1841 arte aparteko udalerria osatu zuen.\nHerritarrei "duzunariztar" deitzen zaie eta ezizen gisa "buru beroak". Donibane Garazi herrialdeburura 6,5 km daude.\n6 Eraikin eta monumentu historikoak\n7 Kultura eta hezkuntza\n12 Kanpo loturak\nIzenaz[aldatu | aldatu iturburu kodea]\nDokumentazio historikoan lekuizen hau forma desberdinetan agertzen da: Buçunaritz (1264an), Bucinariz (1304an), Buzunariz (1513an Iruñeko tituluetan), Buçunaritz (1621ean Martin Bizkaikoak aipatua), Butcunna (1650ean), Busunarits (1665ean Nafarroako estatuetako araudian) eta Buznaritz (1703an Baionako elizbarrutiko bisitetan).\n"D-" hasierak nahiko berria dirudi eta euskaraz ere ugariak dira toponimoa "B-"z hasten den testigantzak. Kasu honetan, ordea, Euskaltzaindiak berrikuntza hobetsi du arautzeko orduan. Etimologiaz autoreen arabera "makal zuria(k dauden lekua)" edo "lertxunen haritzak edo hariztia" esan nahi du. Nafarroa Garaian Buzunáriz edo Usunáriz deiturak herri honen izenetik eratorriak dira.\nGaraziko ekialdean, Hergarai azpieskualdeko iparraldean, garaztarrak ditu inguruko herriak: iparraldetik Iriberri, Buztintze eta Lakarrako lurrak ikutzen baditu, ekialdean Sarasketa udalkidea dauka. Hegoaldean Ahatsako auzo batzuk ditu eta hego-mendebaldean Aintzilako lurrak. Amaitzeko, mendebaldean zerbitzu batzuk eskaintzen dizkion Donazaharre dago.\nHerri-kasko txikiaz gain Miogia edo Ainxitxazburu (azken hau antzina herriska berezia izan zena) bezalako auzo txikiak daude.\nHerri honetako lur gehienak nahiko lauak dira; herri-kaskoak 212 m ditu eta altuera honen bueltan daude Sarasketatik jaisten den Apateko erreka (Errobiko arrokoa) inguruan ezker-eskuin dituen zonalde guztiak.\n300 metro eskasak herriaren bi mugetan ematen dira: iparraldean 358 mko muino bat dago Lakarrarekikoan eta hegoaldean Ahatsamendik (Duzunaritze ia heltzen da horraino) bere izenak adierazten duen bezala Ahatsarekikoan.\n1841eko fusioaren aurreko datuak:\nDuzunaritze 276 294 275 295 314 294\nIturria : http://cassini.ehess.fr\nFusioaren osteko udalerriaren datuak jakiteko, ikus Duzunaritze-Sarasketa.\nNafarroa Behereko ardatz nagusia den D 933tik departamendu mailako D 120 abiatzen da Donazaharre pasatuta; honexek lotzen du herria gune inportanteenekin, gehienbat Donibane Garazirekin. Ekialderantz segituta Sarasketara hel daiteke eta errepideak berez jarraitzen du Oztibarreko Ibarrolarekin lotu arte.\nHerriko Etxea dagoen auzotik errepideska batek, Ahatsamendiren ekialdetik pasatuz izena ematen dion herrira joatea posible egiten du.\nBi kofradia zeuden, Santa Katalina eta Karmelo mendiarenak, biak 1739an onartuak.\nGratian Dagorret herriko apaizak Frantziako Iraultzarekin erbesteratu behar izan zuen.\nUdalerri-historia[aldatu | aldatu iturburu kodea]\n1841eko maiatzaren 12a arte herri honek udalerri propioa izan zuen. Urte horretan Sarasketarekin fusionatu zen; harrezkero Duzunaritze-Sarasketako udalburua da.\n2002an onartutako udalerriko armarrian herri honi erreferentzia egiten dien elementuak zati guztietan daude, beheko ezkerrekoa izan ezik:\nGoiko ezkerrean 13131tik aipatua den Apat familia eta jauregiaren ikurra; bere gazteluak oraindik dirau. Nafarroako erregeen zerbitzuan aritu ziren jaunak ziren: Vianako alkate 1507an...\nGoiko eskuinaldean herriko beste jauregi edo etxe noble batenak, Etxakon (Etchacon, Chacon) familiarenak ageri dira (1412tik aipatuak). Jeanne de Salazar izeneko andrearekin ezkonduta 1455ean Senpereko jauna bihurtu zen Jean de Etchacon. Bere seme Jean de Etchacon (ezizenez Chacon) Lapurdiko baile izan zen 1515etik 1532ra; Agaramonteko Isabèurekin ezkondu zen.\nBeheko eskuinaldeko kuskuak Apat-Ospitaleako San Nikolasenak; XII. mendean Jerusalemgo San Joango zaldunek agintzen zuten bertan. 1568an Joana Albretekoak hartu zuen Erlijio Gerretan. Hala ere, Apat-Ospitalea udalerri aldetik Donazaharreren barruan dago.\nEraikin eta monumentu historikoak[aldatu | aldatu iturburu kodea]\nAphate gaztelua edo jauregia\nSaint-Jean-Porte-Latine eliza, herritik hurbil, XV. mendekoa da. XVII. mendeko zenbait eskultura dauka.\nHilerrian hilerri diskoidal batzuk (ez asko baina ondo kontserbatuak; nabarmentzekoa Apat familiarena) eta gurutzeak daude.\nKultura eta hezkuntza[aldatu | aldatu iturburu kodea]\nUdalerriko Herriko Etxea dagoen auzoan pilotaleku bat ere badago.\nHerriko festak maiatzaren 6an ospatzen dira.\nIpar Euskal Herriko barnealdean etxebizitza, laborantza eta lan gaiak lantzen dituen  Euskaldun Gazteria elkarteak egoitza (Etxartia izenekoa) herri honetan izan zuen 2008an EHLGko Ainhize-Monjolosekora lekualdatu zen arte.\nNekazaritza eta abeltzaintza izan dira herritar gehienen lanbideak.\nDuzunariztarrak[aldatu | aldatu iturburu kodea]\nKlaudio Harluxet (1939 - 1994) politikari eta euskaltzalea.\nMartin Pebet (edo "Xemartin Pebet") apaiz pilotaria.\n↑ Gehiago zehaztuta esan behar da Herriko Etxea Duzunaritzetik pittin bat hurbilago badago ere, bi herrien artean dagoela, kaskoetatik aparte.\n↑ "Buru beroak Buzunaritzeko" dio 1958ko Herria astekariaren ale honek.\n↑ Duzunaritze Patxi Salaberriren "Nafarroa Behereko herrien izenak" lanean: 43/45. or.\n↑ Ipar Euskal Herriko armarriei buruzko webgunea.\n↑ Eliza Kultura Ministerioko inbentarioan.\n↑ Apat aipatu inbentarioan.\n↑ Apat familiaren gaztelua 3digitala.com-en.\n↑ Euskaldun Gazteria Hemen elkartearen webgunean.\n↑ Euskaldun Gazteriaren bloga.\n↑ Emile Larreren 50 apez pilotari lanean Pebet 393. orrialdean\nNekazaritza ekologikoa praktikatzen duen Jon Harluxet duzunariztarra Zientzia.net-en.\nArto-Biltze Besta Duzunaritzen 2007an Garan jasoa.\n(Frantsesez) Duzunaritze cassini.ehess.fr webgunean.\nArtikulu hau Nafarroa Behereko geografiari buruzko zirriborroa da. Wikipedia lagun dezakezu edukia osatuz.\nNafarroa Behereko lehengo udalerriak\nNafarroa Behereko geografia zirriborroak\nOrriaren azken aldaketa: 18 otsaila 2019, 01:05.


EUSKAL AE-KO INDUSTRI PREZIOAK %0,8 IGO ZIREN 2003KO OTSAILEAN\nINDUSTRI PREZIOEN INDIZEA (IPRI)\t2003ko otsaila\nPetrolio-produktuen prezio igoerak (%6,1) areagotu egin du Indize Orokorraren goranzko joera.\nEuskal AEko industri prezioak %0,8 igo dira 2003ko otsailean, EUSTATek landutako datuen arabera. Igoera hori, hein handi batean, petrolioa fintzearen prezioen bilakaerak eragindakoa da, prezio horiek %6,1 igo baitira. Datu horiek kontuan hartuta, otsaileko urte arteko tasa (azken hamabi hilabeteetan industri prezioek izandako aldakuntza laburbiltzen duena) %3,7 hazi da.\n(*)2003ko otsaileko urte arteko hazkundea\nSektorekako azterketak agerian uzten du, otsailean sektorerik inflazionistenak honako hauek izan direla: petrolioa fintzea (%6,1), metalezko eta ez-metalezko meak (%2,5) eta larruaren eta oinetakoen industria (%2,1). Prezioetan jaitsierak, berriz, honako sektore hauek izan dituzte: ez-metalezko industria (%-0,3), makineria (%-0,3) eta bestelako manufakturak (%-0,2).\n2002ko otsailetik 2003ko otsailera bitarteko epean, prezio-hazkunderik handienak petrolioa fintzea (%24,9) eta metalezko eta ez-metalezko meak (%7,8) sektoreenak izan dira. Kontrako noranzkoan, urte arteko tasa negatiboak energia elektrikoa, gasa eta ura (%-4,9) sektoreko prezioek izan dituzte.\nOndasunen helburu ekonomikoaren araberako sailkapenari jarraituz, otsailean, aurreko hilaren aldean, bitarteko ondasunen eta kontsumo-ondasunen prezioak %1,3 eta %0,3 igo dira, hurrenez hurren, eta ekipo-ondasunenak, aldiz, %0,1 jaitsi dira.\nHiru ondasun-talde horien bilakaerek zeinu positiboa dute (2003ko otsaila, 2002ko otsailaren aldean), euren artean desberdintasun esanguratsuak badira ere urte arteko bilakaeran: bitarteko ondasunen eta kontsumo-ondasunen balioak %4,8 eta %3,3 igo dira, hurrenez hurren, eta ekipo-ondasunenak, azkenik, gutxiago hazi dira, %0,8.


Errenterian igandean izan zen eraso matxista gaitzetsi du Oiartzungo Udalak\nGaur Errenterian mugimendu feministak antolatu duen elkarretaratzean parte hartzera animatu nahi ditugu oiartzuarrak\nJoan den igandean Errenterian eraso matxista bat gertatu zela jakin dugu. Gure eskualdean ezagutu dugun azken eraso matxista hau gaitztesi nahi dugu eta argi adierazi Oiartzunen bezala gure inguruan zeo tolerantzia izango dugula erasotzaile matxistekin.\nEraso hau salatzeko Oreretako Mugimendu Feministak gaur (abenduak 5) Erasorik ez erantzunik gabe goiburuarekin elkarretaratzea egingo du Niessen merkatalgunean, 19:30ean. Errenteriako Udalak egin duen modu berean, Oiartzungo Udalak ere bat egin du mugimendu feministaren deialdiarekin eta oiartzuarrak Errenterian izango den elkarretaratzean parte hartzera gonbidatzen ditugu. Erasoaren biktima izan den emakumeari gure elkartasuna adierazi nahi diogu.\nBide batez, Oiartzunen indarkeria matxista pairatzen duten emakumeei jakinarazi nahi diegu Oiartzungo Udalak bere esku dauden baliabideak dituela haien esku. Genero indarkeria egoeran bizi diren emakumeak Gizarte-Ongizate zerbitzuarekin harremanetan jartzera gonbidatu nahi ditugu.


Egaralurrek egingo ditu Larrañako kirol instalazioak berritzeko lanak. — Oñatiko udala\nEgaralurrek egingo ditu Larrañako kirol instalazioak berritzeko lanak.\n194.000 euro pasako aurrekontua aurkeztu du. Lanak, azaroaren 19ko astean hastea espero da.\nPasa den astean aurreratu genizuenez, lanak lehenbailehen egitea komeni da, Foru aldundiak orain bi urte hitzemandako diru laguntza jasotzeko, datorren urtarrilaren 31ra arteko epe berria eman baitu. Horrek esanahi du lanak, ordurako amaitu beharko direla.\nLanen premia horrek bultzatuta, udalak esleipen prozesua ere arindu du eta publizitaterik gabeko prozedura negoziatu bitartez adjudikatu ditu. 3 enpresen proposamenak jaso ziren eta eskaintza merkeena egin duen EGARALURi esleitu zaizkio. Honek, 194.373 euroko eskaintza egin du.\nAtzo argitaratu zen alkate dekretuaren arabera, enpresak, 10 laneguneko epea izango du behin betiko berma edo garantia ordaindu eta hainbat dokumentazio aurkezteko. Tramite hori beteta, lanak berehalakoan hasiko dira.\nLarrañako futbol zelaia eta inguruko instalazioak Fernando Azpiazuk eta Isabel Gordoak osatu duten proiektuaren arabera berrituko dira. Larrañan zegoen futbol zelaiaren kasik neurri bereko zelai berria egokituko da: 72 bidez 33 metroko zelaia. Hau da, futbol 9an jarduteko aukera emango duen zelaia. Sei zentimetroko luzera duen belar artifizialezko zelaia izango da eta hau inguratuz sarea jarriko da. Ur kanalizazioa egingo da eta argiak ere instalatuko dira.\nHasieran, skate gunea egiteko asmoa ere bazegoen, baina lekurik ez dagoela eta beste nonbait egokitu beharko da.\nUdalak, lan hauek egiteko Foru aldunditik 50.000 euroko diru laguntza jasoko du.


Atzerriko ikasketen baliokidetza. Prozedurari buruzko maiz egiten diren galderak - Unibertsitatez kanpoko ikasketa antolamendua - Euskadi.eus\nAtzerriko ikasketen baliokidetza. Prozedurari buruzko maiz egiten diren galderak\nNola egin behar duzun eskaera eta bere jarraipena:\nAplikazio informatikoaren bidez egin behar duzu\n1. Zein urrats eman behar ditut eskaera izapidetzeko?\nErregistratuta baldin bazaude, sartu zure pasahitzak; bestela, Erregistratu aplikazioan “Pasahitzaren alta/Aldaketa” ikonoan klik eginez ( behealdeko ezkarraldean dagoen ikonoa). Pasahitz horiek gogoratu beharko dituzu.\nBete itzazu aplikazioan eskatzen diren datuak.\nOrdaindu online, eta inprimatu ordainagiria.\nDatuak beteta dituen eskabidea inprimatu eta sinatu ezazu.\nEntregatu Zuzenean zerbitzuan aplikaziotik lortutako paperezko agiriak: eskaera-orria (inprimatuta eta sinatuta) eta ordainagiria. Gainerako agiriak ere, nola ez, aurkeztu beharko dituzu.\n2. Zein nabigatzaile erabili behar dut aplikaziora sartzeko?\nGomendatzen dizugu, ahal dela, Mozilla Firefox nabigatzailea erabiltzea.\n3. Ni ordezkaria naiz eta aplikazioan alta eman nahi dut. Egin dezaket?\nOnlineko formularioa homologazioaren eskatzaileak bete behar du beti, eta bere izenarekin eta datu pertsonalekin identifikatu behar du bere burua. Beraz, interesatuaren identifikazio-datuak erabili behar dira nahitaez.\n4. Ez dut gogoratzen pasahitza. Nola berreskuratu dezaket?\nEgin klik “Pasahitzaren alta/Aldaketa” botoian (behealdean, ezkerrean) eta jarraitu urratsak pasahitz berri bat jasotzeko SMS bidez edo e-mailez.\nHelbide elektronikoa edo mugikorraren zenbakia aldatu baduzu berdin dio. Zure erabiltzailea beti da zure identifikazio-dokumentua (NAN/AIZ, AIT/Bizileku-baimena). Berriro alta eman beharko duzu, lehengo dokumentu eta identifikazio-zenbaki berarekin, erabiltzaile berria bazina bezala, "Alta/Pasahitza aldatzea" botoian klik eginda. Zein mugikor-zenbakitara edo helbide elektronikotara bidaltzea nahi duzun galdetuko dizu, eta han jasoko duzu.\n5. Zer egin behar dut aplikazioak ez badit onartzen nik emandako nortasun-agiria?\nBizkaian edo Gipuzkoan bizi bazara, dagokizun Hezkuntzako Lurralde Ordezkaritzara joan beharko duzu zure nortasun-agiriarekin, eta bertan eskatu beharko duzu aplikazioan sartzeko modua.\nHezkuntzako Bizkaiko Lurralde Ordezkaritza Gran Vía, 85. 48011 Bilbao. Tel. 94 403 10 69\nHezkuntzako Gipuzkoako Lurralde Ordezkaritza Andia, 13. 20004 Donostia-San Sebastián. Tel. 943 022 850\nAraban bizi bazara, Zuzenean zerbitzuko bulegora joan beharko duzu. Bertan, identifikazio-agiriaren fotokopia konpultsatua entregatuko duzu, eta aplikazioan sartzeko aukera ematea eskatuko duzu.\nZuzenean (bulegoa): Ramiro de Maeztu, 10. 01008 Vitoria- Gasteiz\n6. Zer egin behar dut aplikazioa ez badabil?\nZuzenean zerbitzuarekin harremanetan jarri behar duzu (012 telefonoan).\n7. "Gorde" botoia sakatzen dut eta ez du erantzuten. Zer gertatzen da?\n"Gorde" botoia sakatzen duzunean, makinak barne-egiaztapen batzuk egiten ditu. Gordetzen ez badu, zerbait gaizki dagoen seinale. Horregatik, pantailaren goialdean letra gorriz agertzen den mezua irakurri behar duzu jakiteko zein den arazoa.\nNahitaezko eremuren bat bete gabe utzi baduzu, haren ondoan zirkulu gorri bat agertuko zaizu, eta ez da desagertuko bete arte.\n8. Eskabidea betetzen ari naiz eta nahastu egin naiz. Zuzendu dezaket?\nEdozein aldaketa egin dezakezu eskaera bukatutzat eman aurretik. Bukatu ondoren zerbait aldatu nahi izanez gero, jarri harremanetan\nBizkaian edo Gipuzkoan bizi bazara, Hezkuntzako Lurralde Ordezkaritzarekin\nHezkuntzako Bizkaiko Lurralde Ordezkaritza: Gran Vía, 85. 48011 Bilbao. Tel. 94 403 10 69\nHezkuntzako Gipuzkoako Lurralde Ordezkaritza: Andia, 13. 20004 Donostia-San Sebastián. Tel. 943 022 850\nAraban bizi bazara, eta bukatu ondoren zerbait aldatu nahi baduzu, jo ezazu Zuzeneanen bulegora, eta bertan entregatu esakera idatziz.\nZuzenenan (bulegoa): Ramiro de Maeztu, 10. 01008 Vitoria-Gasteiz\n9. Nola ordaindu behar dut?\nEskaera orria bete ondoren, eskatzen duzun homologazioaren araberako tasa bat ordaindu beharko duzu (DBH izan ezik, zeina doan baita). Ordainketa-gutuna aplikazioan ikusiko duzu eta online ordaintzeko aukera izango duzu. Ordainagiria inprima ezazu beste dokumentazioarekin batera entregatzeko. Beste era batez ere ordain dezakezu: ordainketa-gutuna inprimatu, bankuan ordaindu eta ordainagiria gorde, harekin batera aurkezteko.\n10. Noiz amaitzen dira aplikazioko izapideak?\nEskabidea bete, ordainketa egin eta agiri horiek inprimatu ondoren amaituko dira aplikazioan egin beharrekoak.\n11. Zer gertatzen da oinarrizko agiri guztiak aurkezten ez baditut?\nOinarrizko agiri guztiak 10 eguneko epean, jakinarazi zaizunetik kontatzen hasita, aurkeztu ez badituzu, ez zaio alta emango zure espedienteari eta eskaerari baja emango zaio (nortasun-agiria, errolda agiria, ordainagiria eta eskaera orria).\nFalta direnak dokumentu akademikoak izatekotan eskatuko zaizkizu eta hiru hilabete izango dituzu emateko.\nErrekerimenduei kasu egiten ez badiezu, Administrazioak legea aplikatuko du: atzera egin duzula edo zure espedientea iraungi egin dela ulertuko da.\n12. Administrazioak agiriren bat eskatu behar badit, nola jarriko da harremanetan nirekin?\nBesterik esan ez baduzu, Administrazioa telematikoki jarriko da harremanetan zurekin.\n13. Zer dakar espedientea iraungitzeak?\nIzapidetzea hasieratik egin beharko duzula berriro, kudeaketa-tasaren ordainketa barne.\n14. Nire espedientea aztertzen ari diren bitartean, bizilekuz aldatu naiz edo aldaketaren bat gertatu da jatorrizko eskaerari dagokionez. Nola, noiz eta nori jakinarazi behar diot?\nZuzenean zerbitzuari jakinarazi behar diozu idatziz, ahalik eta azkarren.\n15. Nola kontsulta dezaket nire espedientearen egoera?\nBai, aplikazioaren bidez, "Espedienteen egoeraren kontsulta" atalean.


Jarduerak edo ekitaldiak jakinarazi\nJarduera edo ekitaldia\nAtal honetan jarduera edo ekitaldiei buruzko informazioa bidali ahal diguzu gurekin partekatzeko. Horretarako, hurrengo formularioa bete eta "Bidali" botoian klik egin. Jarduera edo ekitaldia argitzeko, dokumentuak edo erlazionatutako estekak bidal ditzakezu "Erantsitako artxiboak" eta "Erantsitako estekak" atalen bidez. Gogoratu jardueraren edo ekitaldiaren data edo datak jartzea.\n(*) Ikurra duten eremuak derrigorrez bete behar dira.\nBidali duen pertsonaren datuak\nLehen abizena (*):\nBigarren abizena (*):\nBidali duenaren sexua (*):\nElkartea Erakundea Partikularra\nElk. / erak.aren izena:\nHerria (*): -- Aukera ezazu herria -- Abadiño Abanto-Zierbena Ajangiz Alonsotegi Amoroto Arakaldo Arantzazu Areatza Arrankudiaga Arratzu Arrieta Arrigorriaga Arteaga-Gaztelu-Elexabeitia Artzentales Atxondo Aulesti Bakio Balmaseda Barakaldo Barrika Basauri Bedia Berango Bermeo Berriatua Berriz Bilbao Busturia Derio Dima Durango Ea Elantxobe Elorrio Erandio Ereño Ermua Errigoiti Etxebarri (Etxebarri-Doneztebeko Elizatea) Forua Fruiz Galdakao Galdames Gamiz-Fika Garai Gatika Gautegiz-Arteaga Gernika-Lumo Getxo Gizaburuaga Gordexola Gorliz Gueñes Ibarrangelu Igorre Ispaster Iurreta Izurtza Karrantza Kortezubi Lanestosa Larrabetzu Laukiz Leioa Lekeitio Lemoa Lemoiz Lezama Loiu Mallabia Mañaria Markina-Xemein Markin-Etxebarria Maruri-Jatabe Mendata Mendexa Meñaka Morga Mundaka Mungia Munitibar-Arbatzegi-Gerrikaitz Murueta Muskiz Muxika Nabarniz Ondarroa Orozko Ortuella Otxandio Plentzia Portugalete Santurtzi Sestao Sondika Sopela Sopuerta, Garape Sukarrieta Trapagaran Turtzioz Ubide Ugao Urduliz Urduña Zaldibar Zalla Zamudio Zaratamo Zeanuri Zeberio Zierbena Ziortza-Bolibar Zornotza\nNire izena eta abizenak jardueraren edo ekitaldiaren datuen ondoan Generazkioaren web orrian argitaratu nahi dut\nJarduera edo ekitaldiaren datuak\nHerria (*): -- Aukera ezazu herria -- Abadiño Abanto-Zierbena Ajangiz Alonsotegi Amoroto Arakaldo Arantzazu Areatza Arrankudiaga Arratzu Arrieta Arrigorriaga Arteaga-Gaztelu-Elexabeitia Artzentales Atxondo Aulesti Bakio Balmaseda Barakaldo Barrika Basauri Bedia Berango Bermeo Berriatua Berriz Bilbao Bizkaia Busturia Derio Dima Durango Ea Elantxobe Elorrio Erandio Ereño Ermua Errigoiti Etxebarri (Etxebarri-Doneztebeko Elizatea) Forua Fruiz Galdakao Galdames Gamiz-Fika Garai Gatika Gautegiz-Arteaga Gernika-Lumo Getxo Gizaburuaga Gordexola Gorliz Gueñes Ibarrangelu Igorre Ispaster Iurreta Izurtza Karrantza Kortezubi Lanestosa Larrabetzu Laukiz Leioa Lekeitio Lemoa Lemoiz Lezama Loiu Mallabia Mañaria Markina-Xemein Markin-Etxebarria Maruri-Jatabe Mendata Mendexa Meñaka Morga Mundaka Mungia Munitibar-Arbatzegi-Gerrikaitz Murueta Muskiz Muxika Nabarniz Ondarroa Orozko Ortuella Otxandio Plentzia Portugalete Santurtzi Sestao Sondika Sopela Sopuerta, Garape Sukarrieta Trapagaran Turtzioz Ubide Ugao Urduliz Urduña Zaldibar Zalla Zamudio Zaratamo Zeanuri Zeberio Zierbena Ziortza-Bolibar Zornotza\nEkitaldiaren izenburua (*):\nDeskribapen laburra (*):\n» Honez gainera, argazkia bidal dezakezu jarduera edo ekitaldia ilustratzeko.\nIrudia (zabalera: 250px):\nJarduera edota ekitaldiaren datak\nAtal honetan jardueraren edo ekitaldiaren datak jarri ahal dituzu. Berau egun bakar bat bada, nahikoa da "Data noiztik" betetzearekin.\nData noiz arte:\nAtal honetan zure jarduera edota ekitaldia biziagotu ahal duzu datak, estekak eta dokumentuak bidaliz.\nGehienez 5 dokumentu josi ditzakezu.\nOnartzen diren formatuak: .PDF, .TXT, .DOC, .DOCX, .XLS, .XLSX, .PPT, .PPTX, .PPS\nDokumentuen gehieneko tamaina: 5 Mb.\nAtal honetan jarduerari edo ekitaldiari buruzko estekak eman ahal dizkiguzu. Gehienez 5 esteka josi ditzakezu.\nAtal honetan parte hartzeko arauak onartzen ditut eta baimena ematen dut nire datuak tratatu daitezen honekin batera doan pribatutasun-politikan deskribatutako helbururako.


EH Bilduk lege bat proposatu du Gasteizko Legebiltzarrean alokairuen prezioa mugatzeko - leihoa.info\n2020 October 18, Sunday adminLeioa, Sarrera\nKoalizioak azken urteotan alokairuen prezioetan igoera handia izan duten zonaldeak identifikatzea eta bertan alokairuen gehienezko prezioa legez ezartzea proposatu du, Alemania, Frantzia eta Katalunian egin dutenaren ildo beretik.\nAnder Rodriguez eta Unai Fernandez de Betoño legebiltzarkideek alokairuen prezioa mugatzeko lege proposamena erroldatu dute, “alokairuzko etxebizitza merkatu pribatuari mugak jartzeko momentua” iritsi delakoan. Izan ere, “Araba, Bizkai eta Gipuzkoan 115.000 familia alokairuan bizi dira eta prezioek gora egin dute etengabe azken urteotan; hala, egoera oso kezkagarria da hiriburuetan eta hainbat udalerritan, sektore batzuentzat, gazteentzat eta emakumeentzat bereziki, ia ezinezkoa delako etxebizitza bat eskuratzea, etxebizitza eskubidea pertsona guztien oinarrizko eskubidea den arren”.\nTresna propioak erabili alokairuen prezioak kontrolpean edukitzeko\nCine :: “Un amigo extraordinario”, en Kultur Leioa\nZubietan estreinatuko da S.D. Leioa ligan


Irekia Eusko Jaurlaritza - Gobierno Vasco :: 12 euskal diseinatzailek beren lanak erakutsiko dituzte Cristobal Balenciagaren omenezko ‘Euskadin moda zapore’ erakusketan\n12 euskal diseinatzailek beren lanak…\n12 euskal diseinatzailek egindako lanen erakusketa bati zabaldu dizkio bere ateak Alhondigak, eta irailaren 30era arte bertan bisitatu ahalko da.\nMerkataritza eta Turismoko sailburuorde Pilar Zorrillak eta Merkataritzako zuzendari Maite Valmasedak eta Turismoko zuzendari Isabel Muelak bisita egin dute diseinatzaileekin batera, eta erakusketa inauguratutzat eman dute.\nBilboko Alhondigak gaur, hilak 16, zabaldu dizkio bere ateak 'Euskadin moda zapore' erakusketari, Cristóbal Balenciaga maisuaren omenez 12 euskal diseinatzailek beren lanekin parte hartzen duten erakusketari. Merkataritza eta Turismoko sailburuorde Pilar Zorrillak eta arloetako zuzendari Maite Valmasedak eta Isabel Muelak erakusketari bisita egin diote, erakusketan bertan parte hartzen duten diseinatzaileen talde batekin batera.\nIndustria, Berrikuntza, Merkataritza eta Turismo Sailak euskal moda balioan jartzeko ekimen hori sustatu eta finantzatu du. Sortzaileen lurra dugu Euskadi, eta horrelako proiektuak, lurra turismo-helmuga gisa eta gure diseinugileen gaitasuna uztartzen dutenak, euskal talentu berrien trakzio-indar bihurtzen dira.\nBildumak, 8 modelorekin Munichen eta Frankfurten aurretik aurkeztutakoak, deseinu berriak gaineratzen ditu, Alhondigan ikus daitezkeen 12 modeloak osatu arte. Erakusketa urrian Estatu Batuetara joango da enpresa-misioarekin batera, lehendakaria buruan. Eusko Jaurlaritzaren helburua Euskadiko merkataritza eta turismoa, bere erakargarri guztiekin, Euskadiko ekonomiaren eragile bihurtzea da, betiere nazioarteko proiekzioarekin, 2010-2013ko Lehiakortasun Planak adierazitakoari jarraiki.\nBilbao, 2011ko irailaren 16a


Segurtasuna ez da gauza segurua | Bizigiro | Berria\nSegurtasuna ez da gauza segurua\nAstelehen goizean, Euskadi Irratian egon zen Juan Mari Aburto Bilboko alkatea. Aste Nagusiaren harira elkarrizketa egin zioten, eta hala galdetu zion kazetariak: «Duela bi urteko Aste Nagusiarekin alderatuta, Bilboko Udalak ia bikoiztu egin du festetako segurtasun operazioan parte hartuko duten udaltzainen kopurua. Zergatik eta zertarako horrenbesteko segurtasuna, behin eta berriro aldarrikatu izan duzuen moduan Bilbo hiri segurua bada?». Alkatearen erantzuna: «Hiri segurua izaten jarraitzeko». Jaigunea zaintzeko udaltzainen kopurua handitu du udalak, eta hori salatzeko kalejira egin zuten konpartsek txosnagunean. Areago, horien «jarrera gogorra» gaitzetsi zuten, batez ere kaleko saltzaileekin dutena. Hurrengo egunean egindako beste elkarrizketa batean, alkateak bueltan erantzun zien konpartsei gizartearen aurkako bidean doazela.\nJaiguneko segurtasunaren inguruko eztabaidak bete-betean hartu du aurtengo Aste Nagusia. Are gehiago asteazken iluntzean hainbat udaltzain eta ertzainek kaleko saltzaileei materiala kentzean sortu zen liskarra sortu eta gero. Jipoi banaketa «neurrigabea» salatu dute konpartsek. Bilbao Dendak merkatarien elkarteak, kontrara, udalaren jarrera babestu du, «legez kanpoko kaleko saltzaileen» aurka lan egiten jarraitu dezaten. Batzuentzat salmenta hori segurtasunaren aurkakoa baita, eta besteentzat, ordea, udaltzainen eta poliziaren jarrera «oldarkorra». Dena den, gauza bat argi geratu da: kalean udaltzain gehiago egoteak ez duela bermatu alde batek eta beste aldeak eskatzen duten segurtasuna.


Urdhva Hasta Uttanasana - Yoga ezagutuz\nZutik gaudela besoak altxatuta atzerakako flexioaren gorputz-jarrera da.\nEsanahia: "urdhva" goruntz, "hasta" eskua, "uttana" luzaketa sakona, "asana" gorputz-jarrera.\nAsana batzuren sanskritozko izena oso argi dago eta mundu guztian berdin esaten diegu, adibidez: Uttanasana, Paschimottanasana, Bhujangasana, ... baina beste asana batzuren izenarekin arazoak izaten ditugu, era desberdinetara izendatzen dugulako, adibidez, gaurkoarekin horixe gertatzen da. Leku askotan "Hasta Uttanasana" bezala deskribatzen dute baina hemen "urdhva"-rekin zehatzagoa iruditzen zaigu.\nBizkarrezurraren atzerakako mugimenduaren oinarrizko asana bat da. "Eguzkiari agurra" deritzogun asana seriean agertzen da. Izena ez da ezaguna baina asana bera bai.\nTadasanan hasi (ikus bedi "Tadasana")\nArnasa hartuaz besoak igotzen hasi (ikus bedi "Urdhva Hastasana") eta besoak igo ondoren, mugimenduarekin jarraituz, bizkarrezurra atzeraka flexionatzen hasiko gara, emeki, ornoz orno, gure topera iritsi arte. Norberak bere muga ondo ezagutu behar du. Behartu gabe ibili.\nArnasa botaz atzerakako bidea egingo dugu: lehenbizi bizkarrezurra ornoz orno zutik jarriko da besoak goian daudela eta ondoren besoak jaitsiko ditugu.\nHorrelako 3 errepikapen egin eta ondoren asanan gelditu 3 arnasketaz.\nEz izan presarik segituan arku oso markatua lortzeko. Ez dugu minik hartu behar. Mugimendu txikia izanda ere onura handiak lortuko ditugu.\nBuruak bizkarrezurraren mugimenduari jarraitzen dio; ez da atzerantz erorita gelditzen.\nOinak lurrean ondo sustraituta izango ditugu eta zoru pelbikoari tentsio puntu bat emanez abdominalek ondo jokatuko dute bizkarra eusteko lanean.\nAsana hau pixka bat zaildu dezakegu hanka baten mugimendua gehituz. Bi hankak elkarren ondoan jarri ordez oin-punta bat (eta gero txandaka bestea) atzeraxeago jarri dezakegu. Horrela oreka zailtzen da eta gainera arkuaren forma markatuagoa izango da.\nBigarren aldaera hau egin aurretik lehenengo aldaera praktikatu behar da erraztasuna lortu arte.\nZe onuragarria izan daitekeen ulertzeko, pentsatu goizero gorputzak antzeko jarrera bat hartu arazten gaituela nagiak kentzeko.\nGorputzaldi motela biziberritzen lagundu dezake.\nBirikei tokia egiten die arnasketa beteagoa egin ahal izateko.


Finalerdietan sartuko da asteburuan Herriarteko Pala Txapelketa\n2017/05/17 | Lehiaketa\nAndoain vs Ordizia eta Olaberria vs Deba dira finalerdiak; eskuz, final-zortzirenen joanekoak jokatuko dituzte; eta zestaz, ligaxkako hirugarren jardunaldia\nGipuzkoako Herriarteko Pala Txapelketa finalerdietan sartuko da asteburu honetan (2017-05-21). Andoain, Ordizia, Olaberria eta Deba sailkatu dira finalerdietarako, eta joanekoan Andoainek Ordizia hartuko du etxean eta Olaberriak Deba. Eskuko lehian, bestetik, final-zortzirenen joanekoak jokatuko dituzte. Eta zesta-puntakoan, azkenik, ligaxkako 3. jardunaldia izango da ikusgai.\nHauxe da hirugarren jardunaldiaren kartelera:\n2017/05/19 19:30 1 ZUMAIA - Aitzuri ZUMAIA-K ASTIGARRAGA-K Eskua\n2017/05/19 19:30 2 ZUMAIA - Aitzuri ZUMAIA-J ASTIGARRAGA-J Eskua\n2017/05/19 19:30 3 ZUMAIA - Aitzuri ZUMAIA-N ASTIGARRAGA-N Eskua\n2017/05/19 19:30 1 ADUNA - Udalekoa ADUNA-K OIARTZUN-K Eskua\n2017/05/19 19:30 2 ADUNA - Udalekoa ADUNA-J OIARTZUN-J Eskua\n2017/05/19 19:30 3 ADUNA - Udalekoa ADUNA-N OIARTZUN-N Eskua\n2017/05/19 20:00 1 ASTEASU - Usarrabi ASTEASU-K AZKOITIA-K Eskua\n2017/05/19 20:00 2 ASTEASU - Usarrabi ASTEASU-J AZKOITIA-J Eskua\n2017/05/19 20:00 3 ASTEASU - Usarrabi ASTEASU-N AZKOITIA-N Eskua\n2017/05/19 21:00 1 ATAUN - Auzoeta ATAUN-K LAZKAO-K Eskua\n2017/05/19 21:00 2 ATAUN - Auzoeta ATAUN-J LAZKAO-J Eskua\n2017/05/19 21:00 3 ATAUN - Auzoeta ATAUN-N LAZKAO-N Eskua\n2017/05/19 22:00 1 AZPEITIA - Frontoi Txiki TOLOSA-K AZPEITIA-K Eskua\n2017/05/19 22:00 2 AZPEITIA - Frontoi Txiki TOLOSA-J AZPEITIA-J Eskua\n2017/05/19 22:00 3 AZPEITIA - Frontoi Txiki TOLOSA-N AZPEITIA-N Eskua\n2017/05/19 22:00 1 ANDOAIN - Arrate ANDOAIN-LP ORDIZIA-LP Pala\n2017/05/19 22:00 2 ANDOAIN - Arrate ANDOAIN-PM ORDIZIA-PM Pala\n2017/05/20 11:30 1 ALTZO - Altzo Muino ALTZO-K ZIZURKIL-K Eskua\n2017/05/20 11:30 2 ALTZO - Altzo Muino ALTZO-J ZIZURKIL-J Eskua\n2017/05/20 11:30 3 ALTZO - Altzo Muino ALTZO-N ZIZURKIL-N Eskua\n2017/05/20 17:00 1 DONOSTIA - Atano III.a DONOSTIA-K HERNANI-K Eskua\n2017/05/20 17:00 2 DONOSTIA - Atano III.a DONOSTIA-J HERNANI-J Eskua\n2017/05/20 17:00 3 DONOSTIA - Atano III.a DONOSTIA-N HERNANI-N Eskua\n2017/05/20 18:30 1 MUTRIKU - Miruaitz MUTRIKU-K DONOSTIA-K Zesta punta\n2017/05/20 18:30 2 MUTRIKU - Miruaitz MUTRIKU-J DONOSTIA-J Zesta punta\n2017/05/20 18:30 3 MUTRIKU - Miruaitz MUTRIKU-N DONOSTIA-N Zesta punta\n2017/05/20 19:30 1 ZESTOA - Gurutzeaga ZESTOA-K OсTI-K Eskua\n2017/05/20 19:30 2 ZESTOA - Gurutzeaga ZESTOA-J OсTI-J Eskua\n2017/05/20 19:30 3 ZESTOA - Gurutzeaga ZESTOA-N OсTI-N Eskua\n2017/05/21 11:00 1 OLABERRIA - Udalekoa OLABERRIA-LP DEBA-LP Pala\n2017/05/21 11:00 2 OLABERRIA - Udalekoa OLABERRIA-PM DEBA-PM Pala\nEdizio honetan, 21 herrik eman dute izena eskuko lehian, 8 palakoan eta 3 zesta-puntakoan:\nEskuz, Orio eta Zumaia dira aurtengo parte-hartzaile berriak; baja izango dira, berriz, Aia, Bergara, Lasarte-Oria, Lezo, Usurbil eta Zumarraga. Palaz eta zesta-puntaz, bestalde, iazko herri berek jokatuko dute aurten ere.\nFinalei dagokienez, palakoa izango da goiztiarrena, ekainaren 4ko jardunaldian; ekainaren 18ko asteburuan jokatuko dute zesta-puntakoa; eta eskukoa, aurten estreinakoz, eta herrien proposamenei erantzunez, larunbat arratsaldean izango da, uztailaren 1ean. Albiste honi erantsitako dokumentuetan ikus daitezke jardunaldi eta kanporaketa zehatzak, zozketak erabakitakoaren arabera.\n50. edizioa izango da aurtengoa eskuz, 27.a palaz eta 20.a zesta-puntaz.\nUrte hauetan guztietan Azkoitiak jantzi ditu txapel gehien eskuko txapelketan, 16, hain zuzen ere (beste 6 aldiz izan da txapeldunorde); Donostia da bigarren palmaresean, 6 txapelekin (4 bider azpitxapeldun); eta Hernani eta Azpeitia hirugarren, 5ekin (Hernani 6 ediziotan izan da txapeldunorde, eta Azpeitia 3tan). Iazko edizioa Azpeitiak irabazi zuen, eta Astigarraga izan zen txapeldunorde.\nPalaz, Donostiak ditu txapel gehien, 7 (6 aldiz izan da txapeldunorde); Errenteria, Olaberria eta Andoain dira bigarren postuan, 5na txapelekin (Errenteria eta Olaberria 2 bider izan dira azpitxapeldun, eta Andoain 5 ediziotan). Andoainek irabazi zuen iaz, eta Deba izan zen txapeldunorde.\nZesta-puntaz, azkenik, Zumaia da jaun eta jabe, 8 txapelekin (9 aldiz txapeldunorde); Tolosa eta Mutriku ditu atzetik, 4rekin (6 ediziotan izan da azpitxapeldun Tolosa, eta 2tan Mutriku); Donostia da hirugarren postuan 3 txapelekin (behin txapeldunorde). Iazko edizioa Mutrikuk irabazi zuen, eta Zumaia sailkatu zen bigarren.\nGure webgunearen Kartelera atalean eta esteka honetan aurki daiteke txapelketaren inguruko informazio guztia, eta astez asteko jarraipena egin: http://www.gipuzkoapilota.eus/pub/modalidadescompeticion.asp?idioma=eu&idCategoria=23


Suedia - Howling Pixel\nSuedia (suedieraz: Sverige, ˈsværjɛ ahoskatua), ofizialki Suediako Erresuma (suedieraz: Konungariket Sverige), Europa iparraldeko estatu bat da, Europar Batasuneko kidea. Eskandinaviar penintsulako ekialdean dago kokatua. Mugakide ditu iparraldean Norvegia eta Finlandia, ekialdean Finlandia eta Botnia golko, hegoaldean Itsaso Baltiko eta mendebaldean Norvegia eta Ipar Itsaso. Horrez gainera, Öresund zubiaren bidez, Danimarkarekin lotuta dago, 2000. urtetik.\nStockholm da hiriburua eta biztanle gehieneko hiria. Suediako biztanleria gehiena (%85 inguru) hiri guneetan bizi da. Horrela, populazio dentsitatea baxua da (21 biztanle/km²).\nGoiburua: För Sverige – i tiden\nEreserkia: Du gamla, du fria\n(Aspaldikoa zara, askea zara)\neta hiri handiena Stockholm\n- Erregea Karlos XVI.a Gustavo\n- Lehen ministroa Stefan Löfven\n- Guztira 449,964 km2 (57)\n- Ura (%) 8,7\n- Zenbatespena (2013) 9.658.301\n- Dentsitatea 21,5 bizt./km2 (195)\nSuediar koroa (SEK)\n1Beste bost hizkuntza gutxitu ere onesten dira: erromaniera, yiddish, finlandiera, samiera eta meänkieli\nEskandinaviar penintsulan kokatuta, 449.964 km²-ko azalera du. Europako bosgarren estatu handiena da azalerari dagokionez (munduko estatuen artean 55.a). Lurrazal gehiena (%78) basoz osatuta dago. Hegoaldean hosto galkorreko zuhaitzak dira ugarien, eta iparraldean koniferoak, garoak eta urkiak. Nekazaritzarako erabiltzeko lurrak, aldiz, %1a baino ez dira, hegoaldean kokatuak. Iparraldera hurbildu ahala, basoek erabateko nagusitza hartzen dute. Mendi eta muinoak mendebaldean dira nagusi, Norvegiarekin mugan (Eskandinaviako mendiak); gainerako lurralde gehiena nahiko laua da. Suediako punturik altuena Kebnekaise mendia da (2.111 m) eta baxuena Hammarsjön lakuaren badia (-2,41 m), hegoaldean.\nSuediako irlarik handienak Gotland eta Öland dira. Lakurik handienak, berriz, Vänern eta Vättern dira.\nHerrialdearen ekialdean, Itsaso Baltikoa eta Botniako Golkoa daude, Suediari kosta lerro zabal bat eskaintzen, zeinek klima gehiago epeltzen duen. Mendebaldean Eskandinaviako mendiak daude, Suedia eta Norvegia mugatuz. Mendi horiek itsasoko lainoen sarrera eragozten dute. Horregatik, urteko prezipitazio kopurua baxua da Suedian.\nSuediak hainbat aintzira handi ditu, bereziki hegoaldean. Handienak Vänern, Vättern eta Mälaren dira. Ibaiei dagokionez luzeenak Eskandinaviako Alpeetan hasi eta urak Itsaso Baltikora isurtzen dituztenak dira, adibidez Dalälven (520 km), Torneälven (510 km) eta Umeälven (470 km). Klarälven bestalde ibaiak Vänern aintzirara isurtzen ditu urak eta handik Göta ibaia ateratzen da Kattegaten itsasoratzeko. Guztiak bat eginda 740 km-ko luzera hartzen du eta honek Eskandinavia guztiko ibai luzeena bihurtuko luke.\nSuediak gehienbat klima epela du, nahiz eta bere latitudea oso iparrekoa izan. Golkoko itsaslasterrari esker gertatzen da hori. Suediako iparraldeko mendietan klima subartikoa da nagusi. Zirkulu artikotik iparraldera dagoen herrialdearen zatian, udan ez da inoiz eguzkia ezkutatzen eta neguan gauak amaigabeak dira.\nGaur egun Suedia bezala ezagutzen den lurraldea, Harri Aroan izan zen jendeztatua, azkenengo glaziazioaren izotza gutxitzen hasi zen heinean. Lehenengo biztanleak, ehiztariak eta biltzaileak zirela uste da.\nTeoria batek dio, Suetziako populazioa oso dentsoa izan zela Brontze Aroan ere, periodio hartako herri komertzialetako hainbat aurkipen egin baitira.\nIX. mende eta X. mendeen bitartean, kultura bikingoa izan zen nagusi, komertzioa, inbasioak eta kolonizazioak ekialderantz aurreratuz, herrialde baltiko, Errusia eta Itsaso Beltzerantz.\n1389an, Norvegia, Danimarka eta Suedia errege bakar batez izan ziren lotuak. Kalmarko Batasuna lotura pertsonal bat bezala hartua izan zen, eta XV. mendean Suedia ukatu egin zen botereak Norvegiako erregetzan zentralizatzen, eta honek altxamendu armatuak ere eragin zituen. 1521. urtean Suediak lotura hori alde batera utzi zuen, Gustav Eriksson Vasak, Suediar koroaren banaketa ezarri zuenean.\nXVII. mendean, Suedia Europako indar nagusienetako batean bihurtu zen, Hogeita hamar Urteko Gerran parte hartzearen ondorioz, honela Suediar Inperioa sortu zen. Egoera honek gainbehera egin zuen, Errusia, Iparraldeko Gerra Handian buru izatera igaro zenean, Suedia bi zatitan banatuz 1809an, honela Finlandia sortuz.\nAzken urteetako historia baketsua izan da Suedian, bere azkenengo gerratea 1814. urtean Norvegiaren aurka izan zelarik. Gerrate honen ondorioz bi herrialdeek lotura bat sortu zuten, 1905eko urriaren 26an desegina izan zena era baketsuan, nahiz eta arazo batzuk izan ziren. Suedia neutralitatean mantendu zen bi mundu gerrateetan eta politika honekin jarraitu zuen Gerra Hotzaren bitartean. Gaur egun ez da ezta elkarte militar baten kide, baina NATOko entrenamendu militaretan parte har izan du.\nKarlos XVI.a Gustavo, egungo erregea\nSuedia monarkia parlamentarioa da. 1809an onartutako konstituzioaren arabera, botere politikoa hiru ataletan banatzen da: legegilea, betearazlea eta judiziala. Botere legegilea ganbera bakarreko Riksdag edo Parlamentuak burutzen du. Botere betearazlea Erregeak (egungo erregea Karlos XVI.a Gustavo da) dauka, baina Ministroen kontseiluak eramaten du aurrera. Botere judiziala 1734ean antolatu zen. Bere baitan daude lehen instantziako auzitegiak, Entzutegiak eta Erregearen Auzitegi Gorena.\nSufragioa unibertsala da 18 urtetik aurrera, eta hauteskunde orokorretan parte-hartzea nahiko altua izan ohi da (%81ekoa 1998an). 2014an aukeratutako parlamentua honela zegoen osatuta:\nAlderdi Sozialdemokrata (SAP): 113 eserleku.\nAlderdi Moderatua (M): 84 eserleku.\nSuediako Demokratak (SD): 48 eserleku.\nAlderdi Berdea (MP): 25 eserleku.\nZentruko Alderdia (C): 22 eserleku.\nLiberalak (L): 19 eserleku.\nAlderdi Kristau Demokrata (KD): 16 eserleku.\nEzkerreko Alderdia (V): 21 eserleku.\nIndependenteak: eserleku 1.\n2006ko hauteskundeen ondoren, Moderatuek, Zentristek, Popular Liberalek eta Kristau Demokratek zentru eskuineko gobernua osatu zuten, Alderdi Sozialdemokratak urte askotan edukitako monopolioari amaiera emanez. 2010ean koalizio hori errepikatu zen. Baina 2010an boterea berreskuratu eta 2014an Berdeekin batera osatu du Gobernua. Horrela beraz Stefan Löfven bihurtu zen Suediako Lehen Ministro.\nSuedia 21 konderri edo län-etan dago banatuta. Konderri bakoitzean batzorde administratibo bat dago, gobernuak izendatua izaten dena. Konderri bakoitzean ere kontzeju bat badago, zein udalerriaren ordezkari da. Kontzeju hau konderriko hautesleriak aukeratzen du. Aldi berean, konderri bakoitza udalerrietan dago banatuta, guztira 289 batuz.\nHorrez gain, Suediak 25 landskap izeneko probintzia edo eskualde historikoak ditu. Probintzia horiek ez dute eginkizun administratiborik, baina ondare historikoaren, kultura-identitatearen eta ohituren ikuspegitik balio handia dute.\nSuediak 9.658.301 biztanle dut 2013ko erroldaren arabera. Stockholm eta Göteborgeko metropoli eremuetan herrialdearen herena bizi da, iparraldean ordea dentsitate oso baxua dauka, baldintza klimatikoen gogortasunarengatik. Suediarrek bizitza itxaropen altuenetako bat dute eta baita munduko jaiotza tasa bajuenetako bat ere.\nSuediako biztanle gehienak suediar jatorrikoak dira, dena den herrialdeak gutxienez 17.000 indigena laponiar ditu eta 50.000 finlandiar ere, bi talde hauek bi gutxiengo etniko garrantzitsuenak dira.\nSuedia emigrazio nazio bat Lehen Mundu Gerraren ostean, inmigrazio nazio bat bihurtu zen Bigarren Mundu Gerraren ostean. Biztanleriaren %12 ia herrialdetik kanpo jaiotakoak dira eta %25 hauen semeak edo inmigratzaileak dira. Inmigratzaile talde handienak Finlandiatik datoz, baita Jugoslavia, Iran, Norvegia, Danimarka eta Poloniatik. Hego Amerikatik etorriak ere asko dira, batez ere Txile, Uruguai eta Argentinatik.\nGerra Hotzaren garaitik errefuxiatuentzako babesleku izan da. Hala, Pragako Udaberriaren edo Hungariako Iraultzaren osteko sobietar errepresiotik ihesi zihoazenek Suedian aurkitu zuten babesa. Baita 1973ko irailaren 11n Txilen izan zen estatu kolpetik eta Pinocheten diktadura basatitik ihesi zihoazenek ere, besteak beste.\nSuediako hizkuntza nagusia suediera da. Suediera hizkuntza germanikoa da, daniera eta norvegierarekin lotua, baina ortografia eta ahoskera bereziarekin. Hizkuntza hau de facto izan da hizkuntza nazionala, baina ez dago berez horrela aitortua. 2000ko apirilaren 1ean beste hizkuntza batzuei (meänkieli, finlandiera, samiera, yiddisha eta romania) errekonozimendu ofiziala eman zitzaien, gutxiengoen hizkuntza gisa.\nIngelesa gero eta gehiago ikasten da ikastetxeetan, eta 50 urtetik beherako suediar gehienek erabil dezakete. Gaztelania, frantsesa eta alemana ere irakasten dira eskoletan.\nXI. mendetik aurrera Kristautasuna hedatzen joan zen. Erreforma Protestantearen garaian Eliza Katolikoarekin hautsi eta luterano bihurtu ziren bertako agintariak eta, ondorioz, baita herritar gehienak ere. XVIII. mendera arte Katoliko eta juduek eragozpen larriak zituzten Suedian bizi edo lan egiteko. 1951n onartu zen Askatasun erlijiosorako legea.\nGaur egun biztanleriaren %63'2ak Suediako eliza (Svenska kyrkan) jarraitzen du, luteranismoa oinarri duena. 3.500 eliza inguru ditu eta 6 milioitik gora jarraitzaile. Beste erlijio komunitateak Eliza ortodoxoa (100.000) eta Katolikoak (92.000) dira. Azken urteetan musulman ugari etorri dira, 400.000 inguru, hauetatik 110.000 inguruk dute kongregazioan izena emana.\nGamla Stan, Stockholmgo alde zaharra.\nHonako hauek dira Suediako hiri handienak:\n1 Stockholm 851.155 bizt.\n2 Göteborg 516.532 bizt.\n3 Malmö 293.909 bizt.\n4 Uppsala 140.454 bizt.\n5 Västerås 110.877 bizt.\n6 Örebro 107.038 bizt.\n7 Linköping 104.232 bizt.\n8 Helsingborg 97.122 bizt.\n9 Jönköping 89.396 bizt.\n10 Norrköping 83.561 bizt.\nEuropako gainerako herrialdeek bezalaxe, Suediako ekonomiak atzeraldia izan zuen 1990eko hamarraldiaren hasieran. Suediako gobernuak zenbait neurri hartu zuen egoera horri aurre egiteko, eta berehala lortu zituen emaitzak: produkzioak, esportazioei esker, gora egin zuen, industriaren produktibitatea hobetu egin zen 1992ko koroaren baliogabetzearen eta langileen lan orduak gehitzearen ondoren.\nFinantzen oreka bere onera itzuli zen, zorra mugatu zen, prezioak egonkortu ziren (% 1,5eko inflazioa 1998an), eta truke tasak eta interesak txikitu. Krisiak sektore publikoan izan zuen eragin handiena, eta langabeziari (biztanleria aktiboaren % 8) konponbindea aurkitu ezinik dabil gobernua.\nSuedia buruaskia da nekazaritza gaiei dagokionez, eta basoen ustiakuntzan, burdin meategietan eta baliabide hidraulikoetan oinarritzen da industria. Nekazaritzak BPGren % 2 eta biztanleria aktiboaren % 3 besterik ez du hartzen, baina hala ere herrialdeko beharren parte handi bat asetzeko adinakoa da. Abere hazkuntzarekin zerikusia duten jarduerak dira nagusiak (garagarra, haragia, esnea, etab.).\nLaboreetan gehien lantzen dena garagarra da, eta labore-lurren % 16 hartzen du; oloa (% 14) eta garia (% 11) gutxiago lantzen dira. Larru ekoizle handia da Suedia, bisoiarena batez ere. Arrantzari dagokionez, sardinzarra da gehien harrapatzen dena (guztiaren bi heren); bakailaoa, amuarraina eta berdela ere arrantzatzen dira.\nStockholm eta Göteborg dira arrantza portu nagusiak. Meatzaritza, baso eta energia hidroelektrikoaren industriari esker, industria herrialde modernoa bihurtu da Suedia. 1980ko hamarraldian Europako herrialde industrializatuenetako bat zen. Eraikuntzarako zur erreserba handienetako bat du (herrialdearen % 68).\nMeatzaritza eta industria\nMeatzaritzak, bertako kontsumoari dagokionez, garrantzi handia du, eta baita nazioarteko merkataritzari dagokionez ere. Baina meak ustiatzeko industriak beheraldia izan zuen 1970eko hamarraldian. Suedia Europar Batasuneko burdin, berun, zilar eta urre ekoizle nagusia da. Aberatsa da baliabide hidraulikoei dagokionez, eta bertan sortzen da elektrizatearen % 47.\nAzken urteetan, industria tradizionalez gainera (burdina eta zura), gero eta garrantzi handiagoa hartu dute eraikuntza mekanikoek eta goi mailako teknologiak. Suediaren tamainako herrialde gutxik dute hark dituen aeronatika industriak eta industria nuklearrak, automobil fabrikatzaileak, abangoardiako sektore militar-industriala, goi mailako teknologiako telekomunikazio industria; horrez gainera, bi botika talde indartsu ditu.\nStockholm, Göteborg, Linköping, Malmö eta Trollhättan dira industria gune nagusiak. Industria kimikoan jende askok lan egiten badu ere, produkzioaren parte txiki bat besterik ez du esportatzen. Goi teknologiako sektoreak, hala nola informatika, elektronika eta medikuntza teknikak, industria produkzio guztian parte txikia badute ere, munduko herrialde aurreratuenetakoa da Suedia ikerketaren alorrean.\nHirugarren sektoreak hartzen du langile kopuruaren gehiena; zerbitzuetan % 70k egiten du lana, eta BPGren % 63 sortzen du. Suediaren ekonomian garrantzi handia du kanpoko merkataritzak. Alemania, Erresuma Batua, Estatu Batuak, Norvegia, Danimarka, Frantzia, Herbehereak eta Finladiarekin ditu merkataritza harreman nagusiak.\n1990eko ekonomia krisiaren ondoren Suediako gobernuak hainbat neurri hartu zuen enpleguaren alorrean: zerbitzu publikoetako lanpostu kopurua % 10 jaitsi zuen eta zerbitzu horiek aldez pribatizatu zituen. Zerga sistema ere aldatu egin zuen: errenta zergak gutxitu egin ziren eta ondasunen eta zerbitzuen gaineko zergak handitu.\nGastu publikoak garbitzea eta prezioak orekatzea zen neurri horien helburu nagusia. 1998an % 8,1 langabetu zeuden Suedian, baina kontuan hartuta enpleguaren aldeko neurrien onuradun zirenak, kopuru hori % 12,6ra igotzen da. Gazteak, etorkinak eta emakumeak dira langabetu gehienak. 2008ko udazkenean, Suediako ekonomia errezesioan erori zen, nazioarteko krisi ekonomikoaren eraginez\nSee source Wikidata query..\nSuedierazko idazleen artean Astrid Lindgren ("Pippi Långstrump") ezagunenetarikoa dugu, bai eta Nobel Saria lortu zuten Selma Lagerlöf (1909) eta Pär Fabian Lagerkvist (1951) ere, besteak beste.\nPop esparruan, ABBA oso musika talde arrakastatsua izan zen 1970eko hamarkadan, eta oraindik gaur egun ere. Heavy metalen, In Flames taldea dugu, besteak beste. Folk musikaren arloan, Hedningarna taldea nabarmentzekoa da.\nZinema zuzendari handien artean Ingmar Bergman suediarra dugu. AEBetan arrakasta itzela lortu zuten aktoreak Greta Garbo eta Ingrid Bergman izan ziren.\nSuediako futbol selekzio nazionala.\nSuediako kirol ezagunenak neguko kirolak diren arren futbola da nagusi. Suediako talde nagusiak Malmö FF, IFK Göteborg eta Stockholmeko hainbat talde dira. Malmo Europako Kopako finalista izan zen 1979an eta Göteborgek bi UEFA Kopa irabazi ditu. Munduko liga zaharrenetako bat du, 1896an sortu baitzen. Suediako futbol selekzio nazionalak ere maila ona eman du eta etxean jokaturiko 1958ko Munduko Futbol Txapelketan finala jokatu zuen. 1948ko Joko Olinpikoetako Futbol Txapelketa irabazi zuen gainera. Nesken selekzioa Europako txapelduna izan zen 1984an eta Munduko Txapelketako finala jokatu zuen 2003an.\nSuediako eskubaloi selekzio nazionala munduko talde indartsuenetakoa da. Munduko Eskubaloi Txapelketan domina gehien lortu duen taldea da (11 guztira 2011 arte), bai eta Europako Eskubaloi Txapelketan titulu gehien eskuratu duena ere (4).\nMundu mailako sona lortu zuten tenislari ugari ere suediarrak dira, hala nola Björn Borg, Mats Wilander eta Stefan Edberg.\nAipatzekoa da azkenik Suedian Bandy kirolak indar handia hartu du, errusiarrekin batera munduko talde onenak bertakoak dira. IF Boltic eta Västerås SK-ek seina munduko txapelketa irabazi dute.\nGamla Stan (alde zaharra).\nSkansen, aire-libreko museoa.\nSuediako Legebiltzarraren jauregia.\nHiri eta herri historikoak\nStockholmeko Errege Jauregia.\nÄlvsborg gotorlekua (Göteborg).\nSkansen Kronan (Göteborg).\nSan Nikolas katedrala (Stockholm).\nSuediako Museo Nazionala.\nGöteborg Hiriko Museoa.\nGöteborgeko Arte Ederren Museoa.\nPadjelanta Parke Nazionala.\nSarek Parke Nazionala.\nMuddus Parke Nazionala.\nKosterhavet Parke Nazionala.\nFärnebofjärden Parke Nazionala.\nFalungo Kobrezko Mendia.\nGobernuaren webgune ofiziala (Suedieraz)(Ingelesez)\nThe official gateway to Sweden (Suedieraz)(Ingelesez)(Alemanez)(Gaztelaniaz)(Errusieraz)\n.eu Europar Batasuna eta bertako erakunde eta herritarrentzako herrialdeentzako goi mailako domeinua da, 2005eko abenduaren 7an abian jarri zena. Hasieran marka erregistratuentzako ireki zen erregistro prozesua, baina 2006ko apirilaren 7tik aurrera Europar Batasuneko edonork eskuratu dezake domeinua.\nDomeinu hauek EURid erakundeak kudeatzen ditu, Belgika, Txekiar Errepublika, Suedia eta Italiako eragileen partzuergoa.\nEuropako Batzordeak euskara.eu, euskadi.eu, euskalherria.eu eta nafarroa.eu bezalako domeinuak Espainiako Gobernuari erreserbatu zizkion.\n.nu Niueri dagokion herrialdeentzako goi mailako domeinua da. Ingelesezko nu eta new hitzen irakurketaren arteko antzekotasuna dela-eta, erabilera ugaria izan du. Domeinu hau, era berean, Suedia, Herbehereak, Danimarka, Norvegia eta Belgikan erabili da askotan, danieraz, suedieraz eta nederlanderaz nu hitzak orain esan nahi duelako. Errusian nu hitzak biluzik esan nahi du eta pornografia webguneentzako erabili izan da bertan.\n1994ko Munduko Futbol Txapelketa Ameriketako Estatu Batuetan urte hartako ekainaren 17tik uztailaren 17ra antolatu zuten.\nBrasil txapelduna izan zen, Italia txapeldunorde, Suedia hirugarren eta Bulgaria laugarren gelditu ziren.\nArne Wilhelm Kaurin Tiselius (Stockholm, Suedia, 1902ko abuztuaren 10a - Uppsala, Suedia, 1971ko urriaren 29a) suediar biokimikaria izan zen.\nBaltikoa edo Itsaso Baltikoa Europaren iparraldeko itsaso bat da, inguruan herrialde hauek dituena:\nDanimarkaSkagerrak eta Kattegat itsasarteek banatzen dute Itsaso Baltikoa Ipar Itsasotik. Gainera, hiru golko garrantzitsu daude Europa iparraldeko itsaso honetan: Ekialdean, Rigako Golkoa, Estonia eta Letonia artean, gainontzeko Itsaso Baltikotik, Estoniako uharterik handiena den Saaremaak eta herrialde honetako bigarren uharterik handiena den Hiiumaak banandua dagoena, eta Finlandiako Golkoa, Estonia, Finlandia eta Errusia artean. Iparraldean, berriz, Botniako Golkoa dago, Finlandia eta Suedia banatzen dituena.\nDanimarka (danieraz: Danmark ˈd̥ænmɑɡ̊ ahoskatua), ofizialki Danimarkako Erresuma (danieraz: Kongeriget Danmark, ˈkɔŋəʁiːəð ˈd̥ɛnmɑɡ̊ ahoskatua), Iparraldeko Europako estatu bat da, Suediaren hego-mendebaldean eta Norvegiaren hegoaldean kokatua, hegoaldean Alemania mugakide duena. Erresumak bi lurralde autonomo ditu Ipar Atlantikoan: Groenlandia eta Faroeak. Eskandinaviar herrialde bat da, eta historiaren nahiz kulturaren aldetik lotura estuak ditu bere auzoko Suedia eta Norvegiarekin. Kopenhage du hiriburu.\nDanimarka monarkia konstituzionala da, demokrazia parlamentariotzat eratua. Herrialde zentralizatua da, baina Groenlandiak eta Faroeek autogobernua dute. Danimarka kontinentalean dautza erresumaren botere judizial, legegile eta exekutiboa. Faroeak erresumaren barnean dagoen herritar-komunitatea da; eta Groenlandia, bereizirik dagoen eta autodeterminazio eskubidea onartzen zaion herria. 1973an Danimarka Europar Batasuneko kide bihurtu zen, baina Faroeek eta Groenlandiak kanpoan geratzea erabaki zuten.\nEskandinavia (danieraz eta suedieraz Skandinavien; norvegieraz Skandinavia) Europako iparraldean dagoen hizkuntza eta kultura arloko eskualde bat da, Norvegia, Suedia eta Danimarka herrialdeek osatua. Batzuetan Finlandia eta Faroeak ere Eskandinaviako kidetzat ageri dira, baina ez da zuzena.\nEra berean, Eskandinaviatik at daude baina harekin harreman estua dute beste lurraldeok ere: Islandia, Groenlandia (Danimarka) eta Åland (Finlandia).\nFinlandia edo Suomi (finlandieraz Suomi, Suomen tasavalta, suedieraz Finland, Republiken Finland) Europa iparraldeko herrialde bat da. Hiriburua Helsinki da, eta Suedia, Errusia eta Norvegiarekin egiten du muga mendebalde, ekialde eta iparraldean.\nFinlandiak 5,5 milioi biztanle ditu eta gehienak hegoaldeko kostaldean bizi dira. Herrialdea, Europako seigarren herrialde handiena da (azalerari dagokionez), baina biztanle gutxi dituenez Norvegia eta Islandia ondoren, Europako dentsitate txikieneko estatua da. Finlandiera da hizkuntza nagusia. Suediera ofiziala da baita ere Finlandian, baina biztanleria osoaren % 5,5k baino ez du hitz egiten.\nSuediaren barnean egon zen 1809. urtera arte, eta bertako ohiturak gaurdaino mantendu dira. Ondoren, Errusiaren eskuetan egon zen, baina independentzia osoa zeukan Dukerri Handi bat osatu zuen, finlandiar kultura berpiztea ekarri zuena. Errusiar Iraultzaren ondoren, sobietarren esku gelditu baino lehen independentzia lortu zuten, eta euren mugak babestu nahian Alemaniarekin bat egin zuten. Bigarren Mundu Gerran SESBen eta Alemaniaren kontra egin zuen (independentzia mantentzeko gerrak izan ziren). Alemaniak gerra galdu ostean, Finlandiak aliatuen zigor gogorrak jaso zituen, eta ordutik kanpo-politika neutrala eta hotza egin du.\nFinlandiaren ekonomia eta ongizate maila etengabe hazten joan dira azken urteotan, harik eta gaur egun, munduko 11. herrialde garatuena bilakatu arte. Gainera, erakunde garrantzitsuek herrialde askeena izendatu dute, prentsa askea, ustelkeria eza eta eskubide politikoengatik. Beraien jarrera neutralak, halaber, munduko herrialde zoriontsuenetarikoa bilakatu du.\nÅland Uharteak Finlandiako berezitasun bat dira. Betidanik, Itsaso Baltikoko merkatalgune izan dira, eta herrialde askotako biztanleak bizi izan dira bertan. Finlandiaren parte izan da beti, baina beraien kultura propioa dute, nahasketen ondorioz sortutako kultura, alegia. Hori dela-eta, uharteek autonomia maila sendoa daukate, eta bertan finlandiar gobernuak esku-hartzea debekatua dituen hainbat erabaki har daitezke. Finlandiako suediera hiztunen gehiengoa bertan bizi da.\nHannes Alfvén (Norrköping, Suedia, 1908ko maiatzaren 30a - Djusholm, Suedia, 1995eko apirilaren 2a) suediar astronomo eta fisikaria izan zen.\nFisikako Nobel saria jaso zuen 1970. urtean plasmei (ioi positibo eta negatiboak dituzten gasei) eta plasma horiek eremu magnetiko eta elektrikoetan duten portaerari buruz egin zituen ikerketengatik. Oinarrizko fisika, astronomia, astrofisika eta kosmologia landu ditu. Aurora polarraren fenomenoa, eguzkiak eta lurraren eremu magnetikoak jaulkitzen dituzten partikulen elkarreraginaren bidez azaltzen duen teoria bat proposatu zuen. Marte eta Jupiterren artean planeta bat sortzeko saioak huts egin ondoren gelditu ziren hondakinak izan daitezkeela asteroideak iradoki zuen. Unibertsoa materiaz adina antimateriaz osatuta dagoela bermatzen duen teoria bat garatu zuen. Eguzki-sistemaren barruan momentu angeluarraren banaketa azaltzen saiatu direnetako bat izan zen.\n"Alfvénen uhinak" aurkitu zituen: plasmetan uhin magnetohidrodinamikoak zeudela iragarri zuen 1942. urtean. Bere ideiak izarretako plasmei eta izarretako erreaktoreei aplikatu zaizkie, eta bultzada handia eman diete plasma-konfinamendu magnetiko deiturikoaren bidez fusio nuklear kontrolatua egiteko ikerketei.\nHarry Edmund Martinson (Jämshög, Suedia, 1904ko maiatzaren 6a - Stockholm, Suedia, 1978ko otsailaren 11a) suediar idazlea izan zen.\nLineo —jaiotza izena: Carl von Linné; latinezko izena: Carolus Linnaeus— (Södra, Suedia, 1707ko maiatzaren 23a - Uppsala, 1778ko urtarrilaren 10a) zientzialari eta naturalista suediar bat izan zen, gaur egungo taxonomiaren oinarriak jarri zituena. Ekologiaren aitzindaritzat hartzen da beste batzuen artean.\nBerak egindako klasifikazioaren funtsezko printzipioak taxonomia zientifikoaren oinarrian daude.\nLineo kreazionista zen. Bere arabera, animaliak eta begetalak Jainkoak sortua izan ziren Genesisak kontatzen duenaren arabera eta ordutik ez dute aldaketarik izan.\nBere lanik garrantzitsuena Systema Naturae da (1735), argitalpen asko izan zituena. Argitalpen bakoitzean, Lineo sistema hobetu eta osotzen du. Hamargarren ediziotik (1758) aurrera, bi izeneko nomenklatura (izen zientifikoa) sistema erabiltzen du erabat. Talde batzuk zehatz definitzen ditu, ugaztunen eta hegaztien klaseak bezala. Horretarako Albertus Seba, Ulisse Aldrovandi, Mark Catesby, John Jonston eta beste jakintsuek deskribatutako animaliez baliatzen da batzuetan, baina gehienbat berak aztertutako animaliak deskribatzen ditu.\nMendebaldeko Europa Gerra Hotzean sortutako kontzeptu sozio-politikoa da. Hori dela eta, geografiak baino areago Gerra Hotzaren politikak eta ekonomiak markatu zituen mugak Mendebaldeko eta Ekialdeko Europaren artean. Honela, Mendebaldeko Europa AEBekin bat egin zuten herrialde kapitalistek osatuko lukete. Herrialde neutralak ekonomia motaren arabera sailkatzen ziren mendebaldean edo ekialdearen artean.\nMendebaldeko herrialdeek, gainera, kultura, ekonomia, historia eta politika loturak partekatzen dituzte munduko beste herrialde gehiagorekin, batik bat Ameriketan (Mendebaldea).\nHonako herrialde hauek dira Mendebaldeko Europakoak:\nAldi berean, Mendebaldeko Europa Europako eskualde geografikoa ere bada, muga laburragokoak. Nazio Batuen Erakundeak honako herrialde hauek sartzen ditu:\nMunduko Futbol Txapelketa futbolean jokatzen den txapelketarik garrantzitsuena da, eta Joko Olinpikoen parean dago.\nFIFAk antolatzen du. 1930az geroztik jokatzen da eta Bigarren Mundu Gerra izan zen bitartean baino ez du hutsik egin.\nNorvegia (bokmål norvegieraz: Norge; nynorsk norvegieraz: Noreg), ofizialki Norvegiako Erresuma (bokmål norvegieraz: Kongeriket Norge; nynorsk norvegieraz: Kongeriket Noreg) Europako iparraldeko estatu bat da. Bere lurralde ditu Eskandinaviar penintsulako mendebaldea, Jan Mayen uhartea, Svalbard uhartedia eta (Ozeano Australean) Bouvet uhartea. Mugakide ditu Suedia, Finlandia eta Errusia. Eskandinaviar herrialdea da historiaz eta kulturaz.\nSuediako bandera atzealde urdinduna da, gainean gurutze hori bat duelarik.\nOinarrian Eskandinaviako gurutzea du.\nSuediako futbol selekzio nazionala\nSuediako futbol selekzio nazionala herrialde hartako ordezkaria da. Ez da puntako taldea baina emaitza on batzuk baditu eta etxean jokaturiko Munduko Txapelketan finala jokatu zuen eta 1948ko Joko Olinpikoetako txapelketa irabazi zuen.\n1924 eta 2001 artean jokatu zen Iparraldeko Futbol Txapelketa bederatzi aldiz irabazi du eta garaipen gehien dituena da.\nSuediarrak (suedieraz: svenskar) Europako etnia bat da. Munduan zehar Suediako herritarrak eta suediar jatorria duenak daude.\nLehenegoko ikuspegi etniko batetik antzinako suioniarren ondorengoak ziren (suedieraz: svear), hala ere, egun suedieraren hiztunak edota Suedia bere aberritzat duenak suediarrak dira (svenskar).\nSuediera ( svenska (i · ?), ˈsvɛ̂nskâ) hizkuntza germanikoa da, ekialdeko eskandinaviar adarrekoa. Suedia, Finlandia eta Åland Uharteetan ofiziala da. Danieraren eta norvegieraren oso antzekoa da.\nSvante August Arrhenius (Wyjk, Uppsala ondoan, Suedia, 1859ko otsailaren 19a - Stockholm, Suedia, 1927ko urriaren 2a) fisikari eta kimikari suediarra izan zen.\nAlemania • Austria • Belgika • Bulgaria • Danimarka • Erresuma Batua • Errumania • Eslovakia • Eslovenia • Espainia • Estonia • Finlandia • Frantzia • Grezia • Herbehereak • Hungaria • Irlandako Errepublika • Italia • Kroazia • Letonia • Lituania • Luxenburgo • Malta • Polonia • Portugal • Txekiar Errepublika • Suedia • Zipre\nSartzeko negoziatzen ari direnak: Turkia · Ipar Mazedonia


maitego » Blogariak amarauna irratsaioan, 11-03-06\nBlogariak amarauna irratsaioan, 11-03-06\ntag : amarauna, twitter, umap\ncomment : 7430http%3A%2F%2Fwww.maitego.com%2F2011%2F03%2F06%2Fblogariak-amarauna-irratsaioan-11-03-06%2FBlogariak+amarauna+irratsaioan%2C+11-03-062011-03-06+20%3A30%3A36Maitehttp%3A%2F%2Fwww.maitego.com%2F%3Fp%3D743\nGaur Euskadi Irratiko Amarauna saioan Mikel Iturria ( @iturri ), Gorka Julio ( @teketen ) eta hirurok egon gara Arantxa Artza eta Andoni Mutikoarekin, Donostiako EITBko estudioetan. Ondorengo gaiak izan ditugu hizpide:\nBigarren generazioko Ipada aurkeztu du aste honetan Steve Jobsek.\nVideoPuzzle!, iphonean jokatzeko bideojoko berria, Ideatecaren eskutik.\nTwitter euskaraz kanpaina abian da. Zergatik da garrantzitsua Twitter euskaraz izatea? Erabili #twittereuskaraz etiketa zure tuitetan, ekimenari bultzadatxo bat emateko.\nEuskaltzaindiari luzatutako proposamena, Twitterren kontua zabal dezan.\nUmap Twitterreko mezuak eta erabiltzaileak hizkuntzaren arabera detektatu eta metatzeko tresna galesez orain. Euskaraz lehenengo, kalanez gero… orain galesez ere badago Umap.\nEuskaren Aholku Batzordeko batzorde-atal bereziak abian dira.


Ezkutuan ziren Pinedo eta Ruiz atxilotu dituzte Gasteizen desobedientziaren aldeko martxaren ostean\n2020ko urtarrilaren 23a, osteguna | Ordua Euskal Herrian 00:04:48\nGasteizen Goizane Pinedo eta Unai Ruiz 'Pou' atxilotu ditu Ertzaintzak desobedientziaren aldeko martxa baten ostean etxebizitza bateko leihoan kateatuta agertu ostean. Ehunka pertsonaren babesa izan dute.\nNaiz.info-ko kazetari Ion Telleriak grabatu du atxilo eraman dituzten uneko bideoa.\nOndorengo bideoan ikus daiteke, martxaren ostean leihora irten diren unea. Naiz.info-ko bideoa.\nGoizane Pinedok eta Unai Ruizek Auzitegi Nazionalean deklaratzeari uko egin zioten, eta ezkutatu egin ziren Irati Mujika eta Idoya Iragorrirekin batera. Desobedientziaren aldeko hautua egiten zutela adierazi zuten. Gaur atxilotu dituzten bi gazteak 2009an ere atxilotu zituzten Segiko kide zirela egotzita, eta torturatu egin zituztela salatu zuten. Joan den astean Irati Mujika atxilotu zuten, eta beraz, Idoya Iragorri da ezkutuan jarraitzen duen bakarra.\nEpaiketak otsail hasierarako amaitzea espero da.


Kit Berniza Distira Akrilikoa HS Antirayas - 7.5 L\nAkrilikoa berniza HS distiratsua (goi solidoak) 2-osagai kalitate handiko eta baxua-kostua. Kit batera 5L laka + 2.5 L katalizatzaile.\n- Gogortasunak eta kristalizazio, pulible 6 etara, 24 hrs ondoren jada ez da posible.\n- Katalizatzaile: 2--1. 2 zati berniza HS 1 zati katalizatzaile HS.\n- Izan daiteke\nFormatua: 5L laka + 2.5 L katalizatzaile HS lehortzeko ertain


Hurrengo asteartean (apirilak 1), zurrumurruen aurkako estrategia komunikatibo eta emozionalak aztergai\nBerriak Hurrengo asteartean (apirilak 1), zurrumurruen aurkako estrategia komunikatibo eta emozionalak aztergai\n2014/03/27, Osteguna - 01:00\n'Zer ari haiz esaten?' izenburupean zurrumurruen aurkako tailerra egingo da datorren asteartean (apirilak 1), Aniztasun Sailak antolatuta. Raquel Moreno D-Casek emango du tailerra, Xarxa Antirumorseko kide eta Bartzelonako Diputazioko aholkulariak. Zurrumurruen aurkako estrategia komunikatibo eta emozionalak landuko dituzte eta saioa teoriko praktikoa izango da. Helburua da estereotipo eta zurrumurruei bide ematen dieten gezurrek duten eraginaren inguruan kontzientzia kritikoa sortzea eta gero kontzientzia kritiko hori praktikan jartzen ikastea. Saioa 18:30ean izango da, Elkargunean.\nHau da saioaren egitaraua:\nZER ARI HAIZ ESATEN? Estrategia komunikatibo eta emozionalak zurrumurruen kudeaketarako\nZurrumurruen aurkako erantzunak\nRaquel Moreno D-CAS. Xarxa Antirumors eta Bartzelonako Diputazioaren laguntzailea)\nDeseroso sentitzen al zara esamez iraingarriak entzuten dituzunean beste jatorrietako jendeaz? Sutan jartzen eta onetik ateratzen al zaitu esamesei nola erantzun ez jakiteak?\nFormakuntza honek du helburu kontzientzia kriitikoa piztea aurreiritzi, estereotipo eta zurrumurruei bide ematen dieten gezurrek duten eraginaz hainbat gizarte taldetan, eta zein ondorio dituen pertsonen eguneroko bizitzan. Zurrumurruak zergatik sinesten eta zabaltzen ditugun argitzeaz gain, mintzagai izango dugu zein estrategia erabil daitezkeen berauek ezeztatu edo gutxienez kolokan jartzeko. Estrategia horiek gure hizketarako ahalmena bultzatu nahi dute, emaitza hobeak lortzeko.\nErabiliko den metodologiak, elementu kontzeptualekin batera beste praktiko eta dinamikoago batzuk tartekatuko ditu. Formakuntza tailer honek, ezagutza eta hausnarketa sustatzeaz gain, eguneroko rrealitaterako tresna praktiko eta erabilgarriak emango dizkigu.\n- Zer den aurrez-aurreko sentsibilizazioa. Hasi aurreko premisak. Zer lortu nahi dugu? Lekutze profesionala. Praktika, hobetzeko giltzarria.\n- Gaitasun komunikatiboak ezagutu eta praktikan jartzea, aurrez-aurreko sentsibilizaziorako giltzarri.


Herri askotan izaten da sokamuturra, baina Azpeitikoa desberdina da. Izan ere, Azpeitian baino ez da egoten soka argoila bati lotuta. Durangon ere bai toki batean, baina argoilari pare bat buelta ematen dizkiote sokarekin, erabat lotu gabe. Beste auzo eta herrietan oro har ganadutegietako kideak ibiltzen dira zezenaren edo larre-behiaren atzetik sokarekin.\n1518rako izaten zen Azpeitian zezena; sokamuturra, alegia. Baina zezena gurean beti ez da ibili sokarekin; libre ere ibili da. Esaterako, 1960ko hamarkadan Pilotalekuan solte izaten zuten, parkean.\nAzkeneko urte pilan sokamutilak daude Azpeitiko sokamuturrean. Garai batean, lau mutil aritzen ziren irteera bakoitzeko, gaur egun bost. Taldea berritzen joaten dira. Ganadutegikoek lotzen diote zezenari lepoan soka, eta hau gero mutilek ibiltzen dute, kalez kale. 50-55 metroko soka da. Zuriz jantzita joaten dira, gerriko eta lepoko zapi gorriarekin.\nEuren borondatez jarduten dute, zaletasunagatik. Lan handia da. Herriko festa nagusiak kontuan hartuz gero, karnabaletan igandean 12:00-12:30 eta 16:30-20:00 artean izaten da sokamuturra, astelehenean 16:30-20:00 artean, eta asteartean 7:00-10:00 eta 16:30-20:00 bitartean; San Sebastian egunean 12:00-12:30 eta 16:30-20:00 artean. Gogorra egiten da, sokak pisua duelako, astuna baita. Behin, adibidez, Etxe-Zurinekoan pisatu zuten eta 92 kilo harrapatu zituen, zikinkeria asko zeukalako.\nMutilek beraiek prestatzen dute zezeneko soka, Donostiatik ekarrita. Espainian egiten da soka, eta materiala Asia eta Afrikakoa da.\n2009ko urriaren 16an Jexux Artola herriko argazki elkarteko kideak Azpeitiko sokamutilak DVDa argitaratu zuen. 1954koa da laneko irudirik zaharrena. “58 sokamutilen argazkiak daude DVDan. Ez dakit denak dauden; beste sokamutilik ba al da?”, zioen Artolak. Ez dago datu zehatzik baina parte-hartzea, behintzat, handia izan da.


Houville-la-Branche - Wikipedia, entziklopedia askea.\nDominique PETILLON (2014-2020)\n48° 26′ 35″ N, 1° 38′ 30″ E / 48.4431°N,1.6417°E / 48.4431; 1.6417Koordenatuak: 48° 26′ 35″ N, 1° 38′ 30″ E / 48.4431°N,1.6417°E / 48.4431; 1.6417\nSours eta Umpeau\nHouville-la-Branche Frantziako udalerria da, Eure eta Loir departamenduan dagoena, Centre eskualdean. 2013an 483 biztanle zituen.\n2007an Houville-la-Branche udalerrian erroldatutako biztanleak 481 ziren. Familiak 164 ziren, horien artean 24 pertsona bakarrekoak ziren (12 bakarrik bizi ziren gizonak eta 12 bakarrik bizi ziren emakumeak), 48 seme-alabarik gabeko familiak ziren, 88 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 185 etxebizitza zeuden, 172 familiaren etxebizitza nagusia ziren, 8 bigarren erresidentzia ziren eta 5 hutsik zeuden. 183 etxeak ziren eta 1apartamentu bat zen. 172 etxebizitza nagusietatik 160 bere jabearen bizilekua ziren, 8 alokairuan okupaturik zeuden eta 4 doan lagata zeuden; 1ek gela bat zuen, 2 etxek bi zituzten, 12 etxek hiru zituzten, 37 etxek lau zituzten eta 120 etxek bost zituzten. 143 etxek euren parking plaza propioa zuten azpian. 66 etxetan ibilgailu bat zegoen eta 98 etxetan bat baino gehiago zituzten.\nHouville-la-Branche udalerriko biztanleria-piramidea 2009an .\n2007an lan egiteko adina zuten pertsonak 317 ziren, horien artean 258 aktiboak ziren eta 59 inaktiboak ziren. 258 pertsona aktiboetatik 245 lanean zeuden (138 gizon eta 107 emakume) eta 13 langabezian zeuden (5 gizon eta 8 emakume). 59 pertsona inaktiboetatik 20 erretiraturik zeuden, 25 ikasten zeuden eta 14 "bestelako inaktibo" gisa sailkaturik zeuden.\n2009an Houville-la-Branche udalerrian 175 unitate fiskal zeuden, 497 pertsonek osaturik. Pertsona bakoitzeko diru-sarrera fiskalaren mediana urteko 22.448 euro zen. \n2007an zeuden 33 komertzioetatik, 1 erauzte enpresa zen, 6 bestelako produktu industrialen fabrikazioko enpresak ziren, 3 eraikuntza enpresak ziren, 6 ibilgailuen saltze eta konpontze enpresak ziren, 5 garraio enpresak ziren, 2 finantziazio enpresak ziren, 5 zerbitzu enpresak ziren, 3 administrazio publikoko enpresak ziren eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 5 zerbitzu publikoetatik, 1 banku bulegoa zen, 2 ibilgailuen konpontzeko eta nekazaritza tresnetako lantokiak, 1 igeltseroa eta 1 zurgina.\n2000. urtean Houville-la-Branche udalerrian 12 nekazaritza-ustiategi zeuden, 1.341 hektarea erabiltzen.\nBNF: 15254124g (data)\nOrriaren azken aldaketa: 29 ekaina 2020, 00:56.